open-index/open-wikipedia-markdown huggingface dataset:
My Gear and Your Gown

***My Gear and Your Gown*** (Thai: เกียร์สีขาวกับกาวน์สีฝุ่น; RTGS: Kia Si Khao Kap Kao Si Fun) သည် သရုပ်​ဆောင် Pahun Jiyacharoen (Marc), Pawin Kulkarunyawich (Win), Chayakorn Jutamat (JJ), Pattadon Janngeon (Fiat) နှင့် Napat Patcharachavalit (Un) တို့ပါဝင်သရုပ်​ဆောင်ထား​သော ၂၀၂၀ခုနှစ် ထိုင်းရုပ်သံဇာတ်လမ်းတွဲ ဖြစ်သည်။ 

Love by Chance နှင့် Until We Meet Again ဇာတ်လမ်းတွဲတို့၏ ဒါရိုက်တာ ဖြစ်သည့် Siwaj Sawatmaneekul ရိုက်ကူးပြီး GMMTV နှင့် Studio Wabi Sabi တို့ ပူး​ပေါင်းထုတ်လုပ်​သော ဤဇာတ်လမ်းတွဲသည် ၂၀၂၀ ဇွန်လ ၂၃ရက်​နေ့တွင် GMMTV, Studio Wabi Sabi နှင့် TV Thunder တို့နှင့်အတူ WeTV မှ ပူး​ပေါင်းထုတ်လွှင့်​သော ရုပ်သံဇာတ်လမ်းတွဲ ၃ ခု အနက် တစ်ခုဖြစ်သည်။ ၎င်းကို WeTV မှ ၂၀၂၀ စက်တင်ဘာလ ၁၄ ရက်​နေ့မှစတင်ကာ အပတ်စဉ် တနင်္လာ​နေ့ ၁၈:၀၀ နာရီတွင် ထုတ်လွှင့်ခဲ့သည်။ နိုဝင်ဘာလ ၃၀ရက်တွင် ဇာတ်လမ်းတွဲ ပြီးဆုံးခဲ့သည်။

## သရုပ်ဆောင်များနှင့် ဇာတ်ကောင်များ
ဤ ဇာတ်လမ်းတွဲတွင် ပါဝင်သည့် သရုပ်ဆောင်များမှာ အောက်ပါအတိုင်း ဖြစါသည်။

### အဓိက
*Pahun Jiyacharoen (Marc) as Itt
*Pawin Kulkarunyawich (Win) as Pai
*Chayakorn Jutamat (JJ) as Waan
*Pattadon *Janngeon (Fiat) as Pure
*Napat Patcharachavalit (Un) as Folk

### ဇာတ်ပို့
*Neen Suwanamas as Beau
*Intira Jaroenpura as Ms. Walailak Jaijong (school teacher)
*Phollawat Manuprasert (Tom) as Pai's father
*Nicole Theriault (Nikki) as Pai's mother
*Amarin Nitibhon (Am) as Itt's father
*Ratchanok Sangchuto (Nok) as Itt's mother
*Chonwari Chutiwatkhotrachai (Am) as Kai
*Wanwimol Jaenasavamethee (June) as Pang

### ဧည့်သည်သရုပ်ဆောင်
*Surat Permpoonsavat (Yacht) as Nickie (Eps. 3, 10, 11)
*Kris Songsamphant (Karisa) as Pure's fling (Ep. 3)
*Chiwpreecha Thitichaya (Olive) as June (Ep. 4)
*Wanut Sangtianprapai (Mix) as Pure's ex (Ep. 4)
*Samantha Melanie Coates as Freshy Boy & Girl emcee (Ep. 11)

## ဇာတ်ဝင်တေး
## ကိုးကား
## ပြင်ပလင့်ခ်များ
**My Gear and Your Gown* on WeTV
*GMMTV

ကဏ္ဍ:ထိုင်း BL ဇာတ်လမ်းတွဲများ
ကဏ္ဍ:GMMTV ရုပ်သံဇာတ်လမ်းတွဲများ
ကဏ္ဍ:ထိုင်း ရုပ်ရှင်ဇာတ်ကားများ
ကဏ္ဍ:ထိုင်းနိုင်ငံရှိ ဖျော်ဖြေရေး
ပလာတာကျွန်း

**ပရားတာ့စ်**ကျွန်း () သည် တောင်တရုတ်ပင်လယ်၏ မြောက်ဘက်ပိုင်း၌ရှိပြီး ထိုင်ဝမ်မှ ကောင်းရှုံ မြူနီစပယ်၊ ချီကျင်းဒိစတြိတ်အပိုင်တွင် ရှိသည်။ ဟောင်ကောင်၏ အရှေ့တောင်ဘက် ရေမိုင် ၁၇၀ (ကီလိုမီတာ ၃၁၀၊ မိုင် ၂၀၀) ခန့်တွင် ဖြစ်သည်။ ၆၄ ဟက်တာ (ဧက ၁၆၀) ကျယ်သော ရေပြာအိုင်ရှိပြီး တောင်တရုတ်ပင်လယ်၌ အကြီးဆုံးသောကျွန်း ဖြစ်သည်။ တုံးရှာလေဆိပ်လည်းရှိသည်။

ပရားတာ့စ်ကျွန်း၌ ရေအောက်အစိတ်အပိုင်း ၃ ခုပါသည်။ ပရားတာ့စ် ကျောက်ခတ်ကျွန်းဝိုင်း၊ မြောက်ဗာရက္ကာကမ်းစပ်၊ တောင်ဗာရက္ကာကမ်းစပ်တို့ဖြစ်သည်။ ကျောက်ခတ်ကျွန်းဝိုင်းမှာ ပရားတာ့စ်ကျွန်း၏ အနောက်ဘက်ပိုင်းတွင် လခြမ်းကွေးပုံရှိနေ၏။ ကျွန်းအနောက်မြောက်ဘက်ရေအောက်၌ မြောက်ဗာရက္ကာကမ်းစပ်သည် ရေမျက်နှာပြင်အောက် ၁၁ မီတာ (၃၆ ပေ) တွင် ရှိပြီး တောင်ဗာရက္ကာကမ်းစပ်မှာ ၅၈ မီတာ (ပေ ၁၉၀) တွင်ဖြစ်သည်။

ကျွန်းအနောက်ဘက်တွင် ရေနံတွင်းများ အများအပြား ရှိသည်။ ၂၀၀၇ ခု၌  တုံးရှာကျောက်ခတ်ကျွန်းဝိုင်းအမျိုးသားဥယျာဉ်ကို ထိုကျွန်း၌ တည်ထောင်ခဲ့သည်။ တရုတ်ပြည်သူ့သမ္မတနိုင်ငံက ၎င်းကျွန်းကို ကွမ်တုန်းပြည်နယ်ပိုင်အဖြစ် အဆိုပြုလျက်ရှိသည်။

## ကိုးကား
Tricycle: The Buddhist Review

**Tricycle: The Buddhist Review** လွတ်လပ်သည့် ဂိုဏ်းဂဏစွဲမရှိသည့် ဗုဒ္ဓဘာသာမဂ္ဂဇင်းတစ်ခု ဖြစ်သည်။ ၎င်းသည် ဗုဒ္ဓဘာသာ၏ သင်ကြားပြသမှုများ၊ လေ့ကျင့်မှုများနှင့် ဝေဖန်းရေးများကို ရေးသားထုတ်ဝေလျက်ရှိသည်။ ၎င်းကို နယူးယောက်မြို့တွင် အခြေစိုက်ထားသည်။ 

မဂ္ဂဇင်းကို Tricycle ဖောင်ဒေးရှင်းက တည်ထောင်ထားသည်။ Tricycle ဖောင်ဒေးရှင်းသည် ၁၉၉၀ ခုနှစ်တွင် Helen Tworkov က ဖွဲ့စည်းတည်ထောင်ခဲ့သည့် အကျိုးအမြတ်မယူသည့် ပညာရေးဆိုင်ရာအဖွဲ့အစည်းတစ်ခု ဖြစ်သည်။ Helen Tworkov သည် ယခင်က မနုဿဗေဒပညာရှင်၊ ဇင်နှင့် တိဗက်ဗုဒ္ဓဘာသာကို ကာလရှည်ကြာလေ့လာခဲ့သူတစ်ဦးဖြစ်သည်။ Tricycle ၏ လက်ရှိကာလ စာတည်းချုပ်နှင့် ထုတ်ဝေသူမှာ James Shaheen ဖြစ်သည်။

## သမိုင်းကြောင်း
၁၉၉၁ ခုနှစ်တွင် Tricycle ဖောင်ဒေးရှင်းသည် Tricycle: The Buddhist Review ကို တည်ထောင်ခဲ့သည်။ အနောက်နိုင်ငံများတွင် ပထမဆုံးသော ဗုဒ္ဓဘာသာမဂ္ဂဇင်း ဖြစ်ခဲ့သည်။ Helen Tworkov သည် Tricycle ၏ ပထမဆုံးအယ်ဒီတာချုပ် ဖြစ်ခဲ့ပြီး ရစ်ဖီး (Rick Fields) နှင့်အတူ မဂ္ဂဇင်းကို တည်ထောင်ခဲ့သည်။ ရစ်ဖီးသည် အမေရိကန်တွင် ဗုဒ္ဓဘာသာသမိုင်းဆိုင်ရာကျွမ်းကျင်သူတစ်ဦးဖြစ်ပြီး ကဗျာဆရာတစ်ဦးလည်း ဖြစ်သည်။ ရစ်ဖီးသည် မဂ္ဂဇင်းတွင် ပါဝင်တည်းဖြတ်သူအဖြစ် ဆောင်ရွက်ခဲ့သည်။

## ရရှိခဲ့သည့် ဆုများ
Tricycle သည် Utne Media Award ဆုကို နှစ်ကြိမ်ရရှိခဲ့သည်။ ၂၀၁၃ ခုနှစ်တွင် ရရှိခဲ့သည့်ဆုမှာ “Best Body/Spirit Coverage.” အတွက် ဖြစ်သည်။

Tricycle သည်  “Best Spiritual Magazine” အဖြစ်  Folio Award ကို သုံးကြိမ်ရရှိခဲ့သည်။

## တည်းဖြတ်မှု
## အမေရိကန်ရှိ ဗုဒ္ဓဘာသာ
## စိတ်ဓာတ်ပြောင်းလဲရေးနေ့
၁၉၉၃ ခုနှစ်တွင် Tricycle သည် "စိတ်ဓာတ်ပြောင်းလဲရေးနေ့" ကို စတင်ခဲ့ည်။ ၎င်းသည် နေ့လယ်ခင်းပိုင်းအချိန်တွင် နယူးယောက်မြို့ဗဟိုပန်းခြံတွင် အလွတ်တရားအားထုတ်နည်းများကို သင်ကြားပြသပေးသည်။ ဤပွဲကို ပြုလုပ်ရခြင်းသည် "ဗုဒ္ဓဘာသာ၏ အတွေးအခေါ်နှင့် လေ့ကျင့်မှုများကို အများပြည်သူသို့ မျှဝေပေးနိုင်ရန်" ဖြစ်သည်။ စိတ်ဓာတ်ပြောင်းလဲရေးနေ့ ပထမဆုံးနေ့တွင် အသစ်လာရောက်သူများနှင့် မူလရှိနှင့်ပြီးသား ဗုဒ္ဓဘာသာဝင်တို့သည် တရားအားထုတ်ခြင်း၊ Philip Glass နှင့် Allen Ginsberg တို့ ဟောကြားသည့် တရားများကို နာကြားခြင်းများ လုပ်ဆောင်ခဲ့သည်။

## စာအုပ်များ
Tricycle  ဖောင်ဒေးရှင်းသည် စာအုပ်များစွာကို ထုတ်ဝေခဲ့သည်။ ၎င်းတို့တွင်  Big Sky Mind: Buddhism and the Beat Generation, Breath Sweeps Mind: A First Guide to Meditation Practice, Buddha Laughing: A Tricycle Book of Cartoons, Commit to Sit: Tools for Cultivating a Meditation Practice from the Pages of Tricycle နှင့် စတီဖင်ဘတ်ချလာ၏ ယုံကြည်မှုမပါရှိဘဲ ဗုဒ္ဓဘာသာ စသည်တို့ ပါဝင်သည်။ Tricycle  သည် ပျော်ရွှင်မှုမှသည် စွဲလမ်းမှုသို့တိုင်အောင် ခေါင်းစဉ်များစွာဖြင့် e-book များကို ထုတ်ဝေခဲ့သည်။

## ပြင်ပလင့်များ
* *Tricycle: The Buddhist Review*
* Trike Daily Blog 

## ကိုးကား
ကဏ္ဍ:ဗုဒ္ဓဘာသာမဂ္ဂဇင်းများ
ရည်မွန် (သံတူကြောင်းကွဲ)

**ရည်မွန်** အမည်ရှိ လူပုဂ္ဂိုလ်များမှာ

* ရည်မွန် - ကဗျာဆရာ၊ စာရေးဆရာ၊ နိုင်ငံရေးသမား
* ရေမွန် (Raymond) - Idiots ဂီတအဖွဲ့၏ ပင်တိုင်အဆိုတော်
ဂျွန် မက္ခဖီး

**ဂျွန် ဒေးဗစ် မက္ခဖီး** (၁၉၄၅ စက်တင်ဘာ ၁၈ - ၂၀၂၁ ဇွန် ၂၃) သည် ဗြိတိန်-အမေရိကန် ကွန်ပျူတာပရိုဂရမ္မာ၊ စီးပွားရေးသမားနှင့် နှစ်ကြိမ်တိုင် သမ္မတရွေးကောက်ပွဲ ဝင်ပြိုင်ဖူးသူ ဖြစ်သည်။ ၁၉၈၇ တွင် ပထမဆုံး စီးပွားဖြစ် အန်တိုင်ဗိုင်းရပ်စ်ဆော့ဝဲလ်ကို ရေးပြီး ၎င်းကိုရောင်းရန် မက္ခဖီးရောင်းရင်းများလုပ်ငန်းကို ထောင်သည်။ ၁၉၉၄ ခု၌ ကုမ္ပဏီမှ ရှယ်ယာအားလုံးကို အင်တဲလ်သို့ရောင်းကာ ၎င်းလုပ်ငန်းမှ ထွက်သည်။

၎င်းနောက်တွင် မက္ခဖီးသည် အလုပ်မဖြစ်သော ဟန်ပြဆော့ဝဲလ်သာဖြစ်သည်ဟု ဝေဖန်ကာ ထိုအန်တိုင်ဗိုင်းရပ်စ်ဆော့ဝဲလ်အား ဖြုတ်ရန် သုံးစွဲသူတို့ကို အဓိကတိုက်တွန်းသူ ဖြစ်လာသည်။ အင်တဲလ်က အမည်ပြောင်းရန် ခေတ္တမျှ ကြိုးပမ်းဖူးသော်လည်း နောက် မက္ခဖီးဟူသောအမည်အတိုင်း ပစ္စည်းတံဆိပ်ကို ဆက်ထားခဲ့သည်။ 

၂၀၀၇ ခုတွင် ဒေါလာ သန်း ၁၀၀ မျှ ကြွယ်ဝဖူးသည်။ သို့သော် စီးပွားပျက်ကပ်၌ မသင့်လျော်သော ရင်းနှီးမြှုပ်နှံမှုတို့ကြောင့် ကံကောင်းမှုတို့ ပြုန်းလေသည်။ သူပိုင်ကုမ္ပဏီမှ ထွက်ပြီးနောက် ပေါဝေါ စကားပြောပရိုဂရမ်ထုတ်သည့် ထရစ်ဘယ်လ်ဗွိုက်စ်၊ ကိုရမ်အိက်စ်၊ ဖျူးချားတန့်စ် စန်ထရယ်၊ အဲဗားကီး၊ အမ်ဂျီတီ အရင်းရင်းနှီးမြှုပ်နှံမှု၊ လက်စကိုးနှင့် အခြားသော လုပ်ငန်းများကို ထူထောင်ဖူးသည်။ စမတ်ဖုန်းအက်ပ်၊ ဝှက်စာသွင်းငွေကြေးစနစ်၊ ယောဂနှင့် စိတ်ပျော်ဆေးလုပ်ငန်းများတွင် ကျင်လည်သည်။ ဘလိဇ်၌ နှစ်အတန်ကြာအခြေချသော်လည်း ၂၀၁၃ ခု၌ လူသတ်မှုတွင် သံသယရှိသူအဖြစ် အဖမ်းအဆီးပြုခြင်းကို ရှောင်ရန် အမေရိကန်သို့ ပြန်လာသည်။

၂၀၂၀ အောက်တိုဘာလတွင် အခွန်ရှောင်မှုအတွက် အမေရိကန်နိုင်ငံကိုယ်စား စပိန်က မက္ခဖီးကို ဖမ်းသည်။ အမေရိကန်ဖယ်ဒရယ်အစိုးရရှေ့နေတို့က မက္ခဖီးသည် လေးနှစ်ကြာ ဝင်ငွေခွန်ပေးရန် ရှောင်လွှဲနေကြောင်း အမှုတင်ပြီးသောကြောင့်တည်း။ 

စပိန်က အမေရိကန်သို့ လွှဲတော့မည်ဟု ကြေညာပြီး မရှေးမနှောင်းကာလဖြစ်သော ၂၀၂၁ ခု၊ ဇွန်လ ၂၃ ရက်တွင် မက္ခဖီးကို ဘာစီလိုနာအနီးရှိအကျဉ်းခန်းထဲ၌ ကြိုးဆွဲ၍သတ်သေကြောင်း တွေ့ရသည်။

ကဏ္ဍ:၁၉၄၅ မွေးဖွားသူများ
ကဏ္ဍ:၂၀၂၁ ကွယ်လွန်သူများ
ရေမွန်

**ဝေမွန်ဦး** (၁၉၈၈-၂၀၂၁) သည် **ရေမွန်** (Raymond) အမည်ဖြင့် လူသိများသော မြန်မာနိုင်ငံသား တေးရေး၊ တေးဆို တစ်ဦးဖြစ်သည်။သူသီဆိုသည် ချန်ခဲ့ သီချင်းသည် လူငယ်များအကြား ရေပန်းစားသည်။ 

## ငယ်ဘဝနှင့် ပညာရေး 
ဂီတနယ်၌ ကျော်ကြားသူများဖြစ်သည့် တေးရေးတေးဆို စောခူဆဲနှင့် အဆိုတော် ခင်မြတ်မွန်တို့မှ ၁၉၈၈ ခု၌ ရန်ကုန်၌ မွေးသည်။ ငယ်အမည်မှာ တွတ်ပီဖြစ်ပြီး လပြည့်ကဗျာ ဆိုသော မွေးချင်းညီမ တစ်ယောက်ရှိသည်။ ငယ်စဉ်ကပင် မိဘများ ကွာရှင်းကြပြီး ရေမွန်ကို မိခင်က စောင့်ရှောက်သည်။

အမှတ် (၁) အခြေခံပညာအထက်တန်းကျောင်း၊ ဒဂုံ ၌ အထက်တန်းအောင်မြင်သည်အထိ ပညာသင်သည်။

## ဂီတခြေလှမ်း 
အထက်တန်းဖြေဆိုပြီးနောက် ယခင်ကပင် အစပျိုးရင်းဖြစ်သော အီးဒီးရော့တ်စ် (Idiots) အမည်ရှိ ရော့ခ်ဂီတဝိုင်းကို အောင်ရဲ၊ ဖိုးလုံး၊ ဂျပန်တို့နှင့်အတူ ပေါင်းထောင်သည်။  ရေမွန်က ဂစ်တာနှင့်တေးဆိုအဖြစ် ပါဝင်သည်။ ရေမွန်သည် ဂီတအမျိုးအစားမရွေးနားဆင်တတ်သူဖြစ်ပြီး ရပ်ပ်ပါ (Rapper) ဂျေးမီ (J Me) ၏ သီချင်းဖြစ်သော မငိုနဲ့တော့နှင့်လွင့်​မျော သီချင်းတွင်လည်း ပါဝင်အားဖြည့်သီဆိုခဲ့သေးသည်။

အက်ဆိုင်အာ ရော့ခ်ဟောက်စ် (SIR Rock House) အမည်အောက်တွင် အီးဒီးရော့တ်စ်၊ ရီဇင်န် (Reason)၊ ဝမ့်တက်ဒ် (Wanted)၊ ဘစ်ဂ်ဘက်ဂ်ဟူသော ရော့ခ်အနွယ်ဝင် ဂီတဝိုင်းများ ပေါင်းကာ ရှိုးပွဲများ၊ သီချင်းခွေများ ထုတ်ခဲ့သည်။

အီးဒီးရော့တ်စ်အဖွဲ့အမည်အောက်တွင် *လူအဂီတ* (၂၀၁၁)၊ *ခေ​တ်သစ်ကျောက်* (၂၀၁၆) တေးစီးရီးများ ထုတ်သည်။ *ဘာလို*နေသေးလဲ*၊ *ချန်ခဲ့*၊ ဝမ်းနည်းတတ်တဲ့ချစ်သူ၊ ဆုလာဘ်၊ မင်းနဲ့နီးဖို့ နှင့် တခန်းရပ်* သီချင်းများမှာ အထူးထင်ရှားသည်။

## ပရဟိတလှုပ်ရှားမှု 
ကလင်းရန်ကုန် (Clean Yangon) အကျိုးအမြတ်မယူအဖွဲ့၏ အဖွဲ့ဝင်ဖြစ်ပြီး ကိုဗစ်ကာလ၌ အသွားအလာကန့်သတ်ချက်ကြောင့် စားဝတ်နေရေးအဆင်မပြေသော မိသားစုများကို ဆန်နှင့်ဟင်းချက်စရာများ လှူသည်။ 

## ဘဝနိဂုံး 
၂၀၂၁ အာဏာသိမ်းမှုဖြစ်သည်နောက် မြို့ပြဆန္ဒပြပွဲများတွင် ပေါ်ပေါ်ထင်ထင်ပါဝင်သည့်အတွက် နိုင်ငံတော်အကြည်ညိုပျက်စေမှု၊ ၅၀၅ (က) ဖြင့် ဖမ်းမိန့် ထုတ်ခံရသည်။ လွတ်မြောက်နယ်မြေခေါ်သော တော်လှန်ရေးအင်အားစုတို့ရှိရာသို့ သွားရောက် ပူးပေါင်းသည်။ 

၂၀၂၁ ခုနှစ်၊ဇွန်လ ၂၃ ရက်နေ့မနက်တွင် အစာအိမ်သွေးကြောပေါက်ကာ ရုတ်တရက်ကွယ်လွန်သည်။ကွယ်လွန်ချိန်တွင် အသက် ၃၂ နှစ်သာရှိသေးသည်။ သူ၏ ဈာပနကို KNU တပ်မဟာ ၆ ဘဲဟိကလော် ကျေးရွာသုဿန် ၌ ကျင်းပပြုလုပ်ခဲ့သည်။ 

## ကိုးကား 
## ပြင်ပလင့်များ 
* 
* 
*Youtube ပေါ်ရှိ Idiot Band
ကဏ္ဍ:မြန်မာ အမျိုးသား အဆိုတော်များ
ကဏ္ဍ:မြန်မာ တေးရေးဆရာများ
နိုလန် ဘွတ်သျှနဲ

**နိုလန် ကေ ဘွတ်သျှနဲ** (၁၉၄၃ ဖေဖော်ဝါရီ ၄ ဘွား) သည် အမေရိကန်နိုင်ငံသား စီးပွားရေးလုပ်ငန်းရှင်နှင့် လျှပ်စစ်အင်ဂျင်နီယာဖြစ်သည်။ အတ္တာရီအင်ကော်ပိုရိတ်၊ ချက္ကီးချိ ပီဇာရုံ စားသောက်ဆိုင်တွဲတို့ကို ထူထောင်သည်။ အတ္တာရီကြောင့် ဗီဒီယိုဂိမ်းလောက နာမည်ကျော်တို့ခန်းမနှင့် လူသုံးကုန်အီလက်ထရောနစ်အသင်း၏ နာမည်ကျော်တို့ခန်းမတို့တွင် စာရင်းသွင်းဖော်ပြခံရသည်။ ချက္ကီးချိကြောင့် နိုင်ငံတွင်းစားသောက်ဆိုင်များသတင်းမှ တနှစ်တာအတွင်းအထွင်ဆန်းသူဆု ရသည်။ ဘပ္ဖတာမှပေးသော ထူးချွန်ဆုကိုလည်း ရဖူးသည်။ နယူးဝိသတင်းစာက အမေရိကန်ကိုပြောင်းလဲစေခဲ့သောအမျိုးသား ၅၀ စာရင်းတွင် ဘွတ်သျှနဲကို ထည့်သွင်းဖော်ပြသည်။

ဘွတ်သျှနဲသည် လုပ်ငန်း ၂၀ ကျော် ထူထောင်သူဖြစ်ပြီး အတ္တာရီကိုစတာ ဗီဒီယိုဂိမ်းလောကကို မျက်နှာစာသစ်ဖွင့်ခဲ့သူတို့အနက် တဦးအဝင်အပါတည်း။ ၂၀၁၂ ခုတွင် ပညာရေးဆော့ဝဲထုတ်သည့် ဘရိန်းရှက်ကို ထောင်သည်။ ပညာသင်ရန်သုံးသော ဗီဒီယိုဂိမ်းဖြစ်သည်။

ဆော့ရန်လွယ်ရမည်၊ နိုင်ရန်ခက်ရမည်ဟူသော ဘွတ်သျှနဲဥပဒေသဟူသော စကားမှာ ဗီဒီယိုဂိမ်းလောက၌ ကျော်ကြားသည်။

## ကိုးကား
တယ်လီဖုန်း အကြောက်လွန်ရောဂါ

thumb|ဖုန်းခေါ်ဆိုမှုကြောင့် ဖြစ်ရသော ကြောက်ရွံ့စိတ် သရုပ်ပြပုံ
**တယ်လီဖုန်း အကြောက်လွန်ရောဂါ (တယ်လီဖုန်း ဖိုဘီးယား)** ဆိုသည်မှာ ဖုန်းခေါ်ဆိုမှုပြုလုပ်ရန် သို့မဟုတ် ဖုန်းခေါ်ဆိုသည်ကိုလက်ခံရန် အလွန်တရာကြောက်ရွံ့ခြင်း၊ တစ်နည်းဆိုရသော် တယ်လီဖုန်းနှင့်ပတ်သက်ပြီး ကြောက်ရွံ့ခြင်း ဖြစ်သည်။  ၎င်းကို လူမှုရေးဆိုင်ရာ ကြောက်ရွံ့မှု အကျင့်လက္ခဏာတစ်ခုအဖြစ် သတ်မှတ်ကြသည်။ လူအများရှေ့ဟောပြောရန် အကြော့က်လွန်ခြင်းရောဂါ နှင့် နှိုင်းယှဉ်နိုင်ပြီး နှစ်ခုစလုံးမှာ တစ်ဖက်လူနှင့် ပြောဆိုဆက်ဆံရန် ကြောက်ရွံ့မှုချင်း တူကြသည်။ 

တယ်လီဖုန်း ဖိုဘီယား ခံစားရသူများအတွက် အခြားသူနှင့် မျက်နှာချင်းဆိုင် စကားပြောနိင်သည်များ ရှိသော်လည်း တယ်လီဖုန်းဖြင့်ပြောဆိုရန်မူ အခက်အခဲကြုံတွေ့တတ်သည်။

## အကြောင်းရင်းများ 
ဖုန်းခေါ်ဆိုမှုများကို ကြောက်ရွံ့ခြင်းသည် ဖုန်းလက်ခံဖြေကြားရန် ကြောက်ရွံ့ခြင်းမှ ဖုန်းမြည်သံကိုကြောက်ရွံ့ခြင်းအထိ အစားစား ကွဲပြားနိုင်သည်။ အဆိုပါကြောက်ရွံ့ခြင်းမှ ဖုန်းခေါ်ဆိုလာသူသည် သတင်းဆိုးပြောဆိုရန် သို့မဟုတ် နောက်ပြောင်ခေါ်ဆိုမှုဖြစ်နိုင်သည် ဟူသော စိုးရိမ်စိတ်များ ဖြစ်ပေါ်စေတတ်သည်။ 

ဖုန်းခေါ်ဆိုမှုပြုလုပ်ရန် ကြောက်ရွံ့ခြင်းသည် တစ်ဖက်လူ စိတ်အနှောင့်အယှက်ဖြစ်မည်ကို ကြောက်ရွံ့ပြီး ဖုန်းခေါ်ဆိုရန်သင့်လျော်သောအချိန်ကို ရှာဖွေခြင်းနှင့် သက်ဆိုင်နိုင်သည်။ အချို့ ဖိုဘီးယားရှိသူများအတွက် အလုပ်သဘောအရ လူအများအား ဖုန်းဆက်သွယ်ပြောဆိုရန်မှာ ပြဿနာတစ်ခုသဖွယ် ဖြစ်နေသည်။  ၎င်းတို့အပြင် အသက်ရှူမမှန်ခြင်း၊ စိတ်အလွန်အကျွံဖိစီးခြင်း အထိပါ ဖြစ်တတ်သည်။

## အကျိုးသက်ရောက်မှုများ 
right|thumb| လုပ်ဖော်ကိုင်ဖက်များ၏ ဖုန်းပြောဆိုမှုများကို အလွယ်တကူကြားနိုင်သည့် ပွင့်လင်းမြင်သာသောရုံးများ
တယ်လီဖုန်းသည် အခြားသူများနှင့် ဆက်သွယ်ပြောဆိုရာတွင် အသုံးဝင်သည်ဖြစ်၍ လူမှုဘဝအတွင် အရေးကြီးသည်။ တယ်လီဖုန်း အကြောက်လွန်ရောဂါရှိခြင်း၏ ရလဒ်အနေဖြင့် လူတို့၏ ကိုယ်ပိုင်ဘ၀၊ လုပ်ငန်းခွင်များနှင့် လူမှုဆက်ဆံရေးတို့ထံ စိတ်ဖိစီးမှုများစေခြင်းဖြင့် အကျိုးသက်ရောက်စေသည်။  အကြောက်လွန်ရောဂါ ခံစားရသူများသည် အချိန်ရွှေ့ခြင်း၊ အကြောင်းပြခြင်းဖြင့် ချိန်းချက်တွေ့ဆုံမှုများကို ရှောင်ကြဉ်လာတတ်ကြသည်။  

## ကုသရန် နည်းလမ်း 
ဤကဲ့သို့ အကြောက်လွန်ရောဂါမျိုးများကို ကုထုံးအမျိုးမျိုးဖြင့် ကုသနိုင်သည်။ 

တယ်လီဖုန်း အကြောက်လွန်ခြင်းကို ကျော်လွှားရာ၌ အလေ့အကျင့်ပြုလုပ်ခြင်းသည် ကူသမှုအတွက် အရေးကြီးသောကဏ္ဍမှ ပါဝင်နိုင်သည်။ ရိုးရိုးခေါ်ဆိုမှုများမှစတင်၍ တဖြည်းဖြည်း အကျင့်လုပ်ရာမှ ဖုန်းခေါ်ဆိုခြင်း၊ ခေါ်ဆိုလာသည်ကို လက်ခံပြောဆိုခြင်းတို့ကို ပြုလုပ်မှုတိုးမြှင့်ခြင်းသည် အကြောက်လွန်ရောဂါ ခံစားရသူများအတွက် တစ်မျိုးတစ်ဖုံ အကူအညီဖြစ်စေနိုင်သည်။ ဥပမာဆိုရသော် ၎င်းတို့အနေဖြင့် အလိုအလျောက်ဖုန်းခေါ်ဆိုခြင်းမှ စတင်ပြီးနောက် မိသားစု၊ သူငယ်ချင်းများနှင့် စကားစမြည်ပြောရန် ပိုမိုလွယ်ကူလာသည်ကို တွေ့ရလိမ့်မည်။ ထို့မှတဆင့် စကားဝိုင်းကြာချိန်နှင့် စကားဝိုင်းရှိလူဦးရေကိုပါ တိုးချဲ့လာနိုင်သည်။ 

## ကိုးကားချက် 
 
ကဏ္ဍ:နှုတ်ဖြင့် ဆက်သွယ်ခြင်း
ကဏ္ဍ:အကြောက်လွန်ရောဂါ
ဗဟိုဥရောပဒေသ စံတော်ချိန်

**ဗဟိုဥရောပ စံတော်ချိန်**() (**CET**) သည် Coordinated Universal Time (UTC) ထက် ၁ နာရီမျှ ရှေ့ရောက်နေသော စံတော်ချိန်ဖြစ်သည်။ UTC မှ Time offset ကို UTC+01:00 ဟု ရေးသားသည်။ ဤစံတော်ချိန်ကို ဥရောပရှိ ဒေသအများအပြားနှင့် မြောက်အာဖရိကမှ နိုင်ငံအနည်းငယ်တို့မှ အသုံးပြုသည်။ ဗဟိုဥရောပစံတော်ချိန်ကို **အလယ်ဥရောပ စံတော်ချိန်** (Middle European Time, MET, German: MEZ) နှင့် အရပ်သုံးအမည်များဖြစ်သော **ဘာလင် စံတော်ချိန်**(Berlin Time)၊ **ဘရပ်ဆဲလ် စံတော်ချိန်**(Brussels Time)၊ **မက်ဒရစ် စံတော်ချိန်**(Madrid Time)၊ **ပဲရစ် စံတော်ချိန်**(Paris Time)၊ **ရောမ စံတော်ချိန်**(Rome Time) နှင့် **ဝါဆော စံတော်ချိန်**(Warsaw Time) ဟူ၍ သိရှိထားကြသည်။ 

၁၅ ဒီဂရီ အရှေ့လောင်ဂျီတွဒ်မျဉ်းသည် အချိန်ဇုန်၏ ကမ္ဘာသုံးစနစ်တွင် UTC+01:00 အတွက် ဗဟိုဝင်ရိုးမျဉ်းဖြစ်သည်။ 

၂၀၁၁ တွင် ဥရောပသမဂ္ဂမှ အဖွဲ့ဝင်နိုင်ငံများအားလုံးသည် မတ်လ နောက်ဆုံး တနင်္ဂနွေနေ့မှ အောက်တိုဘာလ နောက်ဆုံးတနင်္ဂနွေနေ့အထိ နွေရာသီစံတော်ချိန် (နေ့အလင်းရောင်ထိန်းသိမ်းသောအချိန်)အား အသုံးပြုကြသည်။ ထို့ကြောင့် CET ဧရိယာအတွင်းရှိ နိုင်ငံများသည် နွေရာသီအတွက် ဗဟိုဥရောပ နွေရာသီစံတော်ချိန် (Central European Summer Time၊ CEST -- UTC+02:00)အား ပြောင်းလဲအသုံးပြုကြသည်။ 

အာဖရိကတိုက်တွင် UTC+01:00 အား အနောက်အာဖရိက စံတော်ချိန်(West Africa Time၊ WAT)ဟု ခေါ်ဆိုကြပြီး နိုင်ငံပေါင်းများစွာမှ တစ်နှစ်ပတ်လုံးအသုံးပြုကြသည်။ အယ်လ်ဂျီးရီးယားနိုင်ငံ၊ မော်ရိုကိုနိုင်ငံနှင့် တူနီးရှားနိုင်ငံတို့သည်လည်း အသုံးပြုကြပြီး *ဗဟို‌ဥရောပ စံတော်ချိန်*အဖြစ် ညွှန်းဆိုသုံးနှုန်းကြသည်။

## ကိုးကား 
ကဏ္ဍ:အချိန်ဇုန်များ
ဗဟိုဥရောပဒေသ နွေရာသီစံတော်ချိန်

**ဗဟိုဥရောပ နွေရာသီစံတော်ချိန်**()(**CEST**)၊ အချို့အခြေအနေများ၌ ဗဟိုဥရောပ နေ့အလင်းရောင်ထိန်းသိမ်းသော စံတော်ချိန်(Central European Daylight Time၊ CEDT))ဟု ညွှန်းဆို၊ ကို ဗဟိုဥရောပ စံတော်ချိန်(CET; UTC+01:00)အား အသုံးပြုသော အချို့သော ဥရောပနိုင်ငံများတွင် နွေရာသီ နေ့အလင်းရောင်ထိန်းသိမ်းသောအချိန်အဖြစ် အသုံးပြုကြသည်။ ၎င်းသည် UTC+02:00နှင့် ကိုက်ညီမှရှိပြီး အရှေ့ဥရောပ စံတော်ချိန်၊ ဗဟိုအာဖရိက စံတော်ချိန်၊ တောင်အာဖရိက စံတော်ချိန်၊ အီဂျစ် စံတော်ချိန်နှင့် ရုရှားနိုင်ငံတွင် အသုံးပြုသော ကာလင်နင်ဂရတ်ဒေသစံတော်ချိန်တို့နှင့်လည်း တူညီသည်။ 

## အမည်များ 
ဗဟိုဥရောပ နွေရာသီစံတော်ချိန်အား အခြားသောအမည်များအဖြစ် အလယ်ဥရောပ နွေရာသီစံတော်ချိန်(Middle European Summer Time၊ MEST)၊ ဗဟိုဥရောပ နေ့အလင်းရောင်ထိန်းသိမ်းသော စံတော်ချိန်(Central European Daylight Saving Time၊ CEDT) နှင့် ဘရာဗိုချိန် (နေတိုး သဒ္ဒဗေဒအက္ခရာ၏ ဒုတိယမြောက်အက္ခရာ) အစရှိသဖြင့် အသုံးပြုကြသည်။ 

## အသုံးပြုသည့်ကာလ 
၁၉၉၆ ခုနှစ်မှစ၍ ဥရောနွေရာသီစံတော်ချိန်အား 01:00 UTC (02:00 CET နှင့် 03:00 CEST) တွင် မတ်လ နောက်ဆုံးတနင်္ဂနွေနေ့နှင့် 01:00 UTC  တွင် အောက်တိုဘာလ နောက်ဆုံးတနင်္ဂနွေနေ့အတွင်း ဥရောပသမဂ္ဂအတွင်းရှိ နိုင်ငံများတွင် တသမတ်တည်းမဟုတ်ပဲ သတ်မှတ်ခဲ့သည်။ 

၂၀၂၁ မှစ၍ ဥရောပတွင် နွေရာသီစံတော်ချိန်အား ပယ်ဖျက်ပြီး ဆောင်းရာသီစံတော်ချိန်အား တနာရီရှေ့တိုး၍ တနှစ်ပတ်လုံး အချိန်အား ထိန်းသိမ်းရန် အဆိုပြုချက်များ ရှိခဲ့သည်။

 
## အသုံးပြုမှုများ 
ဖော်ပြပါနိုင်ငံများနှင့် ဒေသများအတွင် ပုံမှန်အားဖြင့် ဗဟိုဥရောပ နွေရာသီစံတော်ချိန်အား အသုံးပြုကြသည်။
* အယ်လ်ဘေးနီးယားနိုင်ငံ၊ ၁၉၇၄ ခုနှစ်မှစ၍
* အင်ဒိုရာနိုင်ငံ၊ ၁၉၈၅ ခုနှစ်မှစ၍
* ဩစတြီးယားနိုင်ငံ၊၁၉၈၀ ခုနှစ်မှစ၍
* ဘယ်လ်ဂျီယမ်နိုင်ငံ၊၁၉၈၀ ခုနှစ်မှစ၍
* ဘော့စနီးယားနှင့် ဟာဇီဂိုဗီးနားနိုင်ငံ၊၁၉၈၃ ခုနှစ်မှစ၍
* ခရိုအေးရှားနိုင်ငံ၊၁၉၈၃ ခုနှစ်မှစ၍
* ချက်သမ္မတနိုင်ငံ၊၁၉၇၉ ခုနှစ်မှစ၍
* ဒိန်းမတ်နိုင်ငံ (metropolitan)၊၁၉၈၀ ခုနှစ်မှစ၍
* ပြင်သစ်နိုင်ငံ (metropolitan)၊၁၉၇၆ ခုနှစ်မှစ၍
* ဂျာမနီနိုင်ငံ၊၁၉၈၀ ခုနှစ်မှစ၍
* ဂျီဘရော်လ်တာ၊၁၉၈၂ ခုနှစ်မှစ၍
* ဟန်ဂေရီနိုင်ငံ၊၁၉၈၀ ခုနှစ်မှစ၍
* အီတလီနိုင်ငံ၊၁၉၆၈ ခုနှစ်မှစ၍
* ကိုဆိုဗို၊၁၉၈၃ ခုနှစ်မှစ၍
* လစ်တန်စတိန်းနိုင်ငံ၊၁၉၈၁ ခုနှစ်မှစ၍
* လူဇင်ဘတ်နိုင်ငံ၊၁၉၈၁ ခုနှစ်မှစ၍
* မော်လတာနိုင်ငံ၊၁၉၇၄ ခုနှစ်မှစ၍
* မိုနာကိုနိုင်ငံ၊၁၉၇၆ ခုနှစ်မှစ၍
* မွန်တီနီဂရိုးနိုင်ငံ၊၁၉၈၃ ခုနှစ်မှစ၍
* နယ်သာလန်နိုင်ငံ၊၁၉၇၇ ခုနှစ်မှစ၍
* မြောက်မက်စီဒိုးနီးယားနိုင်ငံ၊၁၉၈၃ ခုနှစ်မှစ၍
* နော်ဝေးနိုင်ငံ၊၁၉၈၀ ခုနှစ်မှစ၍
* ပိုလန်နိုင်ငံ၊၁၉၇၇ ခုနှစ်မှစ၍
* ဆန်မာရီနိုနိုင်ငံ၊၁၉၆၆ ခုနှစ်မှစ၍
* ဆားဘီးယားနိုင်ငံ၊၁၉၈၃ ခုနှစ်မှစ၍
* ဆလိုဗားကီးယားနိုင်ငံ၊၁၉၇၉ ခုနှစ်မှစ၍
* ဆလိုဗေးနီးယားနိုင်ငံ၊၁၉၈၃ ခုနှစ်မှစ၍
* စပိန်နိုင်ငံ၊၁၉၇၄ ခုနှစ်မှစ၍ (အနောက်ဥရောပ နွေရာသီစံတော်ချိန်အသုံးပြုသော ကနေရီကျွန်းစုမှလွဲ၍)
* ဆွီဒင်နိုင်ငံ၊၁၉၈၀ ခုနှစ်မှစ၍
* ဆွစ်ဇာလန်နိုင်ငံ၊၁၉၈၁ ခုနှစ်မှစ၍
* ဗာတီကန်စီးတီး၊၁၉၆၆ ခုနှစ်မှစ၍

ဖော်ပြပါနိုင်ငံများတွင် ယခင်က ဗဟိုဥရောပ နွေရာသီစံတော်ချိန်အား အသုံးပြုခဲ့သည်။
* လစ်ဗျားနိုင်ငံ၊ ၁၉၅၁&ndash;၁၉၅၉၊ ၁၉၈၂&ndash;၁၉၈၉၊ ၁၉၉၆&ndash;၁၉၉၇၊ ၂၀၁၂&ndash;၂၀၁၃
* လစ်သူယေးနီးယားနိုင်ငံ၊ ၁၉၉၈&ndash;၁၉၉၉
* ပေါ်တူဂီနိုင်ငံ၊ ၁၉၉၃&ndash;၁၉၉၅
* တူနီးရှားနိုင်ငံ၊ ၂၀၀၅&ndash;၂၀၀၈

## ဆက်လက်ကြည့်ရှုရန်
* အချိန်ဇုန်

## ကိုးကား
ကဏ္ဍ:အချိန်ဇုန်များ
မော်ဝါဒ

**မော်ဝါဒ** သို့မဟုတ် **မော်စီတုန်းအတွေးအခေါ်** သည် စက်မှုလုပ်ငန်းဖွံ့ဖြိုးစ စိုက်ပျိုးရေးအခြေပြုသော (နောက် တရုတ်ပြည်သူ့သမ္မတနိုင်ငံ ဖြစ်လာမည့်) တရုတ်သမ္မတနိုင်ငံအတွက် ဆိုရှယ်လစ်တော်လှန်ရေးဖြစ်မြောက်အောင် မာ့စ်-လီနင်ဝါဒအား ဆန်းသစ်ထားသော ဝါဒတခုဖြစ်သည်။ မူရင်း မာ့စ်-လီနင်ဝါဒနှင့် မော်ဝါဒတို့အကြား အကောက်အယူကွာသည်ကား တော်လှန်ရေးကိုယ်ထည်မှာ အလုပ်သမားလူတန်းစားကို အခြေမခံဘဲ လယ်သမားတို့ကို ပင်တိုင်ထားခြင်းတည်း။

၁၉၅၀ နှစ်များမှ တိန့်ရှောင်ဖိန်လက်ထက် စီးပွားရေးပြုပြင်ပြောင်းလဲမှုများလုပ်သည့် ၁၉၇၀ ကာလများမတိုင်မီအထိ မော်ဝါဒသည် ကမ္ဘာအနှံ့ရှိ မော်ဝါဒီတော်လှန်ရေးလှုပ်ရှားမှုတို့နှင့် တရုတ်ကွန်မြူနစ်ပါတီ၏ နိုင်ငံရေးနှင့် စစ်ရေးအယူဝါဒဖြစ်ခဲ့သည်။ ၁၉၆၀ နှစ်ပိုင်း၌ တရုတ်-ရုရှားအကွဲအပြဲဖြစ်သည်နောက် တရုတ်ကွန်မြူနစ်ပါတီနှင့် ဆိုဗီယက်ပြည်ထောင်စုကွန်မြူနစ်ပါတီတို့သည် ကမ္ဘာ့ကွန်မြူနစ်ဝါဒ၏ အယူဝါဒဆိုင်ရာဦးဆောင်သူအရာကိုလည်းကောင်း၊ ဂျိုးဇတ်စတာလင်၏ မာ့စ်-လီနင်ဝါဒကို မှန်ကန်သောအကောက်အယူဖြင့် မူပိုင်ဆက်ခံသူအရာကိုလည်းကောင်း မိမိသာဖြစ်ကြောင်း အသီးသီးပြောဆိုကြသည်။

မော်ဝါဒဟူသောစကားလုံးကို မော်အား ထောက်ခံသူတို့က သုံးနှုန်းခြင်းဖြစ်ပြီး မော်ကိုယ်တိုင်ကမူ မာ့စ်-လီနင်ဝါဒကို တရုပ်ပြည်အခြေအနေနှင့်ကိုက်အောင် ပြင်ရခြင်းဖြစ်သဖြင့် မော်ဝါဒဟူသော အသုံးကို ပယ်သည်။

ကဏ္ဍ:နိုင်ငံရေးဝါဒ
အနောက်ဥရောပဒေသ စံတော်ချိန်

**အနောက်ဥရောပ စံတော်ချိန်** ((WET, UTC±00:00)သည် ဥရောပအနောက်ပိုင်းအား လွမ်းခြုံထားသော အချိန်ဇုန်ဖြစ်ပြီး UTC±00:00(ဂရင်းနစ်စံတော်ချိန်ဟုလည်း လူသိများသည်) အား အသုံးပြုသော နိုင်ငံများ ပါဝင်သည်။ ဤအချိန်ဇုန်သည် ဗဟိုဥရောပ စံတော်ချိန်၊ အရှေ့ဥရောပ စံတော်ချိန် အစရှိသည့် အချိန်ဇုန်များနှင့်အတူ ဥရောပသမဂ္ဂအတွင်း အသုံးပြုသော စံအချိန်ဇုန် ၃ ခုထဲမှ တစ်ခုဖြစ်သည်။
*ယူနိုက်တက် ကင်းဒမ်းနှင့် အစောင့်အရှောက်ခံနယ်မြေများ(Crown dependencies)၊ ၁၈၄၇ ခုနှစ်မှစ၍ အင်္ဂလန်နိုင်ငံ၊ စကော့တလန်နိုင်ငံ၊ ဝေလနိုင်ငံ၊ Channel Islands နှင့် Isle of Man၊ မြောက်အိုင်ယာလန်တွင် ၁၉၁၆ ခုနှစ်မှစ၍ ဆိုင်းငံခြင်းဖြင့်
*အိုင်ယာလန်နိုင်ငံ၊ ၁၉၁၆ ခုနှစ်မှစ၍ except between 1968 and 1971
*ကနေရီကျွန်းစု၊ ၁၉၄၆ ခုနှစ်မှစ၍ (စပိန်၏ ကျန်ဒေသများမှာ CET, UTC+01:00)
*Faroe Islands, ၁၉၀၈ ခုနှစ်မှစ၍
*မဒီးရကျွန်းများ၊ ၁၉၁၂ ခုနှစ်မှစ၍ ဆိုင်းငံခြင်းဖြင့်
*အိုက်စလန်နိုင်ငံ၊ ၁၉၆၈ ခုနှစ်မှစ၍ နွေရာသီစံတော်ချိန် ပြောင်းလဲခြင်းမှလွဲ၍

အပေါ်တွင် ဖော်ပြထားသော နိုင်ငံများတွင် အိုက်စလန်နိုင်ငံမှလွဲ၍ နွေရာသီတွင် နေ့အလင်းရောင်ထိန်းသိမ်းသော အချိန်(နှစ်တိုင်း မတ်လနောက်ဆုံး တနင်္ဂနွေနေ့မှ အောက်တိုဘာလ နောက်ဆုံးတနင်္ဂနွေနေ့အထိ)ဖြစ်သည့်  အနောက်ဥရောပ နွေရာသီစံတော်ချိန်(Western European Summer Time (WEST, UTC+01:00))(WET ထက် တစ်နာရီရှေ့ရောက်သော) အသုံးပြုကြသည်။ WEST ကို ဗြိတိသျှ နွေရာသီစံတော်ချိန်ဟု ယူနိုက်တက်ကင်းဒမ်းတွင် ခေါ်ဆိုပြီး အိုင်ယာလန်နိုင်ငံတွင် အိုင်းရစ် စံတော်ချိန်ဟု တရားဝင်သုံးနှုန်းကြသည်။ 

## ကိုးကား 
ကဏ္ဍ:အချိန်ဇုန်များ
ဆောင်းကလောက်

**ဆောင်းကလောက်**သည် ဆွီဒင်လူမျိုးဖန်တီးသော အွန်လိုင်းအသံဖြန့်စင်္ကြန်နှင့် တေးမျှဝက်ဘ်ဆိုက်ဖြစ်ပြီး ဂျာမနီနိုင်ငံ၊ ဘာလင်မြို့၌ ရုံးချုပ်ထားသည်။ သုံးသူတို့အား အသံဖိုင်လ်များ တင်ခွင့်ပြုပြီး မျှဝေထားသည်ကိုလည်း အသံပြန်လွှင့်ပေးသည်။ ၂၀၀၇ ခု၌ အလက်ဇန္ဒားလျုံ့နှင့် အီးရလစ်ဝေါလဖေါ့ရှ်တို့ စထောင်စဉ်မှသည် ဂီတလွှင့်ဝန်ဆောင်မှုလုပ်ငန်းကြီးများအနက် တစ်ခုဖြစ်လာသည်အထိ ကြီးမားလာသည်။ ဆောင်းကလောက်၌ အခမဲ့နှင့် အသင်းဝင်ကြေးပေးသုံးသည်ဟူ၍ ဝန်ဆောင်မှု ၂ စားရှိပြီး နှစ်ခုလုံးကို စားပွဲတင်ကွန်ပျူတာ၌လည်းကောင်း၊ မိုဘိုင်းပစ္စည်းများ၌လည်းကောင်း သုံးနိုင်သည်။ 

ဂီတလောကသို့ ခြေလှမ်းစလိုသော အဆိုတော်သစ်များသည် ပရိသတ်အား ဤစင်္ကြန်မှ မိတ်ဆက်လေ့ရှိသဖြင့် စောင်းကလောက်သည် တေးဂီတနယ်ပယ်၌ ဩဇာကြီးသည်။ တွစ်တာကဲ့သို့ အခြားဆိုရှယ်မီဒီယာက နည်းပညာအထောက်အပံ့၊ ရင်းနှီးမြှုပ်နှံသူတို့က ငွေကြေးအကူအညီများဖြင့် ပံ့ပိုးလျက်ရှိသည်။ သို့သော် ငွေအရင်းတည်ရာ၌ အဆင်မပြေသည့်အတွက် အမြတ်မှန်စေရန် မအောင်မြင်သော တေးသံလွှင့်စင်္ကြန်ကို ဖြုတ်ကာ ဝန်ထမ်းအများကို ထုတ်ရဖူးသည်။

## ကိုးကား
ကျန်ကီးယုန်

**ကျန်ကီးယုန်** (ဟန်းဂု: 장기용, ၇ ဩဂုတ် ၁၉၉၂ မွေး) သည် တောင်ကိုရီးယား မော်ဒယ်သရုပ်ဆောင် ဖြစ်သည်။ မော်ဒယ်အဖြစ်နှင့်ရော သရုပ်ဆောင်အဖြစ်နှင့်ပါ အောင်မြင်မှုများ ရရှိထားသည်။

မော်ဒယ်လောကသို့ ဦးစွာ ခြေချခဲ့ပြီး၊ ၂၀၁၄ တွင် ''It's Okay, That's Love* ၌ ဧည့်သည်သရုပ်ဆောင်အဖြစ် ပါဝင်ခဲ့ရာမှ သရုပ်ဆောင်လောကထဲသို့ ရောက်ရှိလာသည်။ *Come and Hug Me* (၂၀၁၈) တွင်လည်း ပါဝင်သရုပ်ဆောင်ခဲ့ပြီး၊ *Search WWW* (၂၀၁၉) တွင် အဓိကဇာတ်ဆောင် ဖြစ်လာခဲ့သည်။ *Confession Couple* (၂၀၁၇)၊ *My Sister* (၂၀၁၈)၊ *My Roommate Is a Gumiho* (၂၀၂၁) တို့မှတစ်ဆင့် လူသိများလာသည်။

## ဘဝနှင့် အလုပ်အကိုင်
### ၁၉၉၂ မှ ၂၀၁၆ ထိ၊ ငယ်ဘဝနှင့် အနုပညာဘဝအစ
၁၉၉၂ ခုနှစ် ဩဂုတ်လ ၇ရက်တွင် တောင်ကိုရီးယားနိုင်ငံ အူးလ်ဆန်း၌ မွေးဖွားသည်။ ဆောဂယောင်းတက္ကသိုလ်မှ မော်ဒယ်သရုပ်ဆောင်ပညာဖြင့် ဘွဲ့ရသည်။

၂၀၁၂ ဆိုးလ်ဖက်ရှင်ရက်သတ္တပတ်အတွင်း ပြုလုပ်သည့် 2012 S/S General Idea Collection Show တွင် မော်ဒယ်အဖြစ် စတင်ပါဝင်ခဲ့သည်။ ၂၀၁၈ ခုနှစ် *My Mister* ဇာတ်လမ်းတွဲတွင် သွေးအေးအေးဇာတ်ကောင်အဖြစ် ပါဝင်ခဲ့ရာ ပို၍ ကျော်ကြားလာသည်။

*Come and Hug Me* ဇာတ်လမ်းတွဲတွင် ပထမဆုံး အဓိကဇာတ်ဆောင် နေရာကို ဂျင်းဂီဂျူနှင့် တွဲဖက်သရုပ်ဆောင်ခဲ့ပြီး၊ ဘဲ့က်ဆန်း အနုပညာဆုပေးပွဲတွင် ထိုနှစ်အတွက် အကောင်းဆုံး ရုပ်သံသရုပ်ဆောင်သစ်ဆုကို ဆွတ်ခူးရရှိခဲ့သည်။

၂၀၁၉ ခုနှစ်တွင် OCN ၏ အက်ရှင်ဒရာမာ *Kill It* ၌ နေ့ဘက် တိမွေးကုဆရာ၊ ညဘက် နှလုံးသားမဲ့ လူသတ်သမားအဖြစ် သရုပ်ဆောင်ခဲ့သည်။ ထိုနှစ်ထဲမှာပင် အချစ်ဒရာမာ *Search WWW* တွင် ပါဝင်သရုပ်ဆောင်ခဲ့သည်။

၂၀၂၀ ပြည့်နှစ်ထွက် လျှို့ဝှက်အချစ်ဒရာမာ *Born Again* တွင် လီဆူဟျော့၊ ဂျင်းဆယ်ယောန်းတို့နှင့်အတူ ပါဝင်သရုပ်ဆောင်ခဲ့သည်။ ၂၀၂၁ တွင် ချယ်ဆူဘင်း၊ ခရစ္စတယ် ဂျောင် တို့နှင့် *Sweet & Sour* ရုပ်ရှင်တွင်လည်းကောင်း၊ မင်းသမီး ဟျဲရီနှင့်အတူ *My Roommate Is a Gumiho'' တွင်လည်းကောင်း တွဲဖက်သရုပ်ဆောင်ထားသည်။

## ရိုက်ကူးမှုစာရင်း
### ရုပ်ရှင်
### ရုပ်သံ
### ဝဘ်ဒရာမာ
### ရသစုံရှိုး
### တေးသရုပ်ဖော်
## တေးသံသွင်း
### နောက်ခံတေး
## ဆုများနှင့် ဆန်ခါတင်စာရင်း
## ကိုးကား
## ပြင်ပလင့်ခ်များ
* 

ကဏ္ဍ:၁၉၉၂ မွေးဖွားသူများ
ကဏ္ဍ:တောင်ကိုရီးယား အမျိုးသား ရုပ်ရှင်သရုပ်ဆောင်များ
ဝေါဟာရတ္ထပကာသနီ

**ဝေါဟာရတ္ထပကာသနီ**ကို ရှင်ဂုဏာစာရရေးသည်။ ၁၁၃၁ ခု၊ ကဆုန်လပြည့်ကျော် ၄ ရက် (၁၇၆၉ ဧပြီ ၂၃) တွင် ကျမ်းပြီးသည်။ ၁၁ ကြောင်းရေပေ ၂၂ အင်္ဂါနှင့် ၉ ချပ်ရှိသည်။ အပိုင်း ၉ ပိုင်း ပါသည်။

## ခေါင်းစဉ်အဓိပ္ပာယ် 
ဝေါဟာရ၊ အတ္ထ၊ ပကာသနီဟူ၍ ပါဠိစကားလုံး ၃ လုံး ပေါင်းထားသည်။ ဝေါဟာရမှာ အခေါ်အဝေါ် စကားအသုံးအနှုန်း၊ အတ္ထမှာ အနက်အဓိပ္ပာယ် ဆိုလိုရင်း၊ ပကာသနီမှာ တိကျပြတ်သားအောင် ဖော်ပြခြင်း စသဖြင့် အဓိပ္ပာယ်အသီးသီးရှိကြသည်။ ပေါင်း၍ဆိုပါက မြန်မာဝေါဟာရတို့၏ အနက်အဓိပ္ပာယ်ကို တိကျပြတ်သားအောင် ဖော်ပြခြင်းဟူ၍ ရလိမ့်မည်။

## စက်တင်ပုံနှိပ်ခြင်း 
၁၉၀၄ ခုတွင် ကျောက်စာဝန် တော်စိန်ခိုက ငွေမပြီး သရက်တောတိုက် တောင်ဘီလူးဆရာတော်က ကြီးကြပ်ကာ မှော်ပီဆရာသိန်း၊ ဆရာမြင့်၊ ဆရာကြင်တို့ တည်းဖြတ်၍ ရန်ကုန်မြို့ ဧရာဝတီစာပုံနှိပ်တိုက်မှ ပထမဆုံး စက်တင်ပုံနှိပ်သည်။

၁၉၃၃ ခုရောက်သော် အငြိမ်းစားပညာဝန် ဦးဖိုးစိန်က ရှင်းလင်းချက်များထည့်ကာ တပိုင်းစီကို စာအုပ်ငယ်တအုပ်နှုန်းဖြင့် ရန်ကုန်မြို့ တိုးစာပုံနှိပ်တိုက်မှ ထုတ်ဝေသည်။ ၅ အုပ်ရောက်သည်တွင် ဒုတိယကမ္ဘာစစ်ဝင်သည့်အတွက် ဆက်မထွက်တော့။

စစ်ပြီးသည်နောက် ၁၉၅၈ ရောက်လျှင် ဤစာအုပ်မှာ ရှားပါးသဖြင့် ရန်ကုန် လယ်တီမဏ္ဍိုင်စာပုံနှိပ်တိုက်က ဧရာဝတီမူကို ပြန်ထုတ်သည်။ နောက် ၁၉၆၆ ခု၌ ဒဂုန်ဦးထွန်းမြင့်တည်းဖြတ်ကာ လယ်တီမဏ္ဍိုင်မူအဖြစ် ဒုတိယအကြိမ် ထုတ်သည်။ 

## ကိုးကား 
ကဏ္ဍ:ဗုဒ္ဓဘာသာ
အာရှတော်ဝင်ဆေးရုံ

**အာရှတော်ဝင်ဆေးရုံ** သည် ရန်ကုန်မြို့၊ စမ်းချောင်းမြို့နယ်၊ ဗဟိုလမ်း၊ အမှတ် ၁၄ တွင် တညရှိသည့် ပုဂ္ဂလိကဆေးရုံတစ်ခုဖြစ်သည်။ ဆေးရုံသည် အထပ် ၁၁ ထပ်ရှိသည့် အမြွှာညီနောင်တိုက်ဖြစ်သည်။ ၎င်းကို ၂၀၀၀ ခုနှစ်၊ မတ်လ ၁၈ ရက်တွင် ဖွင့်လှစ်ခဲ့သည်။

## ကိုးကား
ကဏ္ဍ:ရန်ကုန်မြို့ရှိ ဆေးရုံများ
အ.ထ.က. (၁) ပဲခူး

**အခြေခံပညာအထက်တန်းကျောင်း အမှတ် (၁) ပဲခူး**  သည် ပဲခူးမြို့တွင် တည်ရှိသည့် အစိုးရအထက်တန်းကျောင်းတစ်ခု ဖြစ်သည်။

## ကိုးကား
ကဏ္ဍ:မြန်မာနိုင်ငံရှိ ကျောင်းများ
ဘီအေအေဘောလုံးကွင်း

**ဘီအေအေဘောလုံးကွင်း** (Burma Athletic Association Ground) သည် မြန်မာနိုင်ငံ၊ ရန်ကုန်မြို့တွင် တည်ရှိသည့် ခရစ်ကတ်အားကစားကွင်းတစ်ခု ြဖစ်သည်။ ၁၉၂၇ ခုနှစ်တွင် ဤအားကစားကွင်း၌ ပထမဆုံးပြိုင်ပွဲကို ကျင်းပခဲ့သည်။ မြန်မာအသင်းသည် ပထမတန်းအဆင့်ပြိုင်ပွဲတွင် Marylebone ခရစ်ကတ်အသင်းကို ယှဉ်ပြိုင်ကစားခဲ့သည်။ ပွဲပြီးရလဒ်တွင် မြန်မာအသင်းသည် အကြီးအကျယ်ရှုံးနိမ့်ခဲ့သည်။ ထိုအချိန်က မြန်မာနိုင်ငံခရစ်ကတ်အားကစားလောကကို ဗြိတိသျှတာဝန်ရှိသူများက ဝင်ရောက်ကစားခဲ့ကြပြီး ထိုအချိန်သည် မြန်မာနိုင်ငံမှာ ဗြိတိသျှအိန္ဒိယ၏ လက်အောက်ခံဘဝ ဖြစ်သည်။ ၁၉၄၈ ခုနှစ် မြန်မာနိုင်ငံ လွတ်လပ်ရေးရလာသည့်အခါတွင် ဤဘီအေအေ ကစားကွင်းကို ဖျက်သိမ်းကာ ဗိုလ်ချုပ်အောင်ဆန်းအားကစားကွင်းအဖြစ် အမည်ပြောင်းလဲခဲ့သည်။

## ပြင်ပလင့်များ
*BAA Ground, Rangoon at CricketArchive

## ကိုးကား
ကဏ္ဍ:မြန်မာနိုင်ငံရှိ အားကစားကွင်းများ
အနောက်ဥရောပဒေသ နွေရာသီစံတော်ချိန်

အနောက်ဥရောပ နွေရာသီစံတော်ချိန် ( (WEST, UTC+01:00) သည် အချိန်ဇယားဖြင့် အသုံးပြုသော နွေရာသီ နေ့အလင်းရောင်ထိန်းသိမ်းသောအချိန်ဖြစ်ပြီး ဂရင်းနစ်စံတော်ချိန်နှင့် Coordinated Universal Timeထက် ၁ နာရီစောသည်။ ၎င်းအချိန်ကို 

* ကနေရီကျွန်းစု
* ပေါ်တူဂီနိုင်ငံ (Azores ကျွန်းများမှလွဲ၍  မဒီးရကျွန်းများ အပါအဝင်)
* Faroe Islands

ဖော်ပြပါနိုင်ငံများတွင် နေ့အလင်းရောင်ထိန်းသိမ်းရန်အတွက် တူညီသော အချိန်ဇုန်ကို အသုံးပြုသော်လည်း အခြားသောအမည်များဖြင့် အသုံးပြုကြသည်။
* ယူနိုက်တက် ကင်းဒမ်း၊ ဗြိတိသျှ နွေရာသီစံတော်ချိန်(British Summer Time၊ BST) အဖြစ် အသုံးပြု
* အိုင်ယာလန်နိုင်ငံ၊ အိုင်းရစ် စံတော်ချိန်(Irish Standard Time၊ IST) အဖြစ် အသုံးပြု ( (ACÉ))။ တခါတရံ၌ "အိုင်းရစ် နွေရာသီစံတော်ချိန်" ဟု မှားယွင်းစွာ လွဲမှားပြီး  ရည်ညွှန်းကြသည်။().

အသုံးပြုသော အချိန်ဇယားမှာ နှစ်စဉ် မတ်လ နောက်ဆုံးတနင်္ဂနွေမှ အောက်တိုဘာလ နောက်ဆုံးတနင်္ဂနွေထိ ဖြစ်သည်။ ထိုအချိန်ဇယား၏ အစနှင့်အဆုံးတိုင်းတွင် နာရီအား 01:00 UTC+00:00 သို့ ပြောင်းလဲပေးရသည်။ ဆောင်းရာသီကာလတွင် အနောက်ဥရောပ စံတော်ချိန်(WET, GMT+0 or UTC±00:00) အား အသုံးပြုသည်။ 

## ကိုးကား 
ကဏ္ဍ:အချိန်ဇုန်များ
စိန်ရိုး

**ဦးစိန်ရိုး** သည် မြန်မာနိုင်ငံသား လူရွှင်တော်တစ်ဦးဖြစ်ကာ ဟာသသရုပ်ဆောင် တစ်ဦးလည်းဖြစ်သည်။ ယခင်က မိုးဒီ၊ မော့စ်၊ စိန်ရိုး၊ တိမ်ညွန့် (၄)ဦးအတွဲသည် လိုက်ဖက်ညီပြီး ပရိသတ်များ နှစ်သက်ခဲ့ကြသူများဖြစ်သည်။ နောက်ပိုင်းတွင် အသက်အရွယ် ကြီးရင့်လာပြီး ကျန်းမာရေးအခြေအနေအရ အနားယူခဲ့သည်။ သို့သော် ၎င်းအနေဖြင့် အသက်ကြီးသော်လည်း ပွဲကချင်သေးကြောင်း မကြာခဏ ပြောကြားခဲ့သည်။ ဦးစိန်ရိုးသည် အသက်(၈၇)နှစ် အရွယ်၊ ၂၀၂၁ခုနှစ် မေလ ၁၅ရက်နေ့တွင် ရန်ကုန်မြို့၌ ကွယ်လွန်ခဲ့သည်။

## ကိုးကား 
ကဏ္ဍ:မြန်မာ လူရွှင်တော်များ
ကဏ္ဍ:၂၀၂၁ ကွယ်လွန်သူများ
ကဏ္ဍ:မွေးဖွားခုနှစ် မသိရှိရသူများ
တာ့တာစတန်

**တာ့တာစတန်သမ္မတနိုင်ငံ**၊ အလွယ်ခေါ် **တာ့တာစတန်**သည် ရုရှားပြည်ထောင်စုဝင် နိုင်ငံတခုဖြစ်ပြီး အရှေ့ဥရောပ၌ ရှိသည်။ ဘောလဂါဖက်ဒရယ်ဒိစတြိတ်ဝင်ဖြစ်ပြီး အကြီးဆုံးမြို့နှင့် မြို့တော်မှာ ကဇန်ဖြစ်သည်။ ယင်းမြို့၌ ရုရှား၏ အရေးပါသော ယဉ်ကျေးမှုစင်တာများ ရှိသည်။

ပတ်ဝန်းကျင်ပြည်ထောင်များမှာ ကီရော့၊ ယူလာနော့စကာ၊ ဆမာရာ၊ အိုရန်ဘာ့ အော့ဘလက်၊ မာရီအယ်၊ အူဒမွတ်၊ ချူဗါ့သမ္မတနိုင်ငံနှင့် ဘက်သျှကော့တိုစတန်သမ္မတနိုင်ငံတို့ ဖြစ်သည်။ နိုင်ငံမှာ ၆၈၀၀၀ စတုရန်းကီလိုမီတာ (၂၆၀၀၀ စတုရန်းမိုင်) ကျယ်သည်။ ၂၀၁၀ သန်းခေါင်စာရင်းအရ လူဦးရေ ၃၇၈၆၄၈၈ ယောက် ရှိသည်။

အရှေ့ဘက်ပြည်ထောင်ဖြစ်သော ဘက်သျှကော့တိုစတန်နှင့် ယဉ်ကျေးမှုချင်း အလွန်တူသည်။ နိုင်ငံသုံး ဘာသာစကားမှာ တာ့တာနှင့် ရုရှားဖြစ်သည်။

ကဏ္ဍ:တာ့တာစတန်
၁၉၉၂ နွေရာသီ အိုလံပစ်ပြိုင်ပွဲဝင် မြန်မာနိုင်ငံအသင်း

မြန်မာနိုင်ငံအသင်းသည် **၁၉၉၂ နွေရာသီ အိုလံပစ်ပြိုင်ပွဲ**သို့ ဝင်ရောက်ယှဉ်ပြိုင်ခဲ့သည်။ ထိုပွဲသည် ၁၉၉၂ခုနှစ် ဇူလိုင်လ  ၂၅ရက်နေ့မှ ဩဂုတ်လ ၉ရက်နေ့အထိ စပိန်နိုင်ငံ၊ ဘာစီလိုနာမြို့တွင် ကျင်းပခြင်းဖြစ်သည်။မြန်မာနိုင်ငံအိုလံပစ်ကော်မတီအနေဖြင့် အမျိုးသား ၁ဦးနှင့် အမျိုးသမီး ၃ဦးပါဝင်သော မြန်မာအားကစားအဖွဲ့ကိုစေလွှတ်ကာ အားကစားနည်း ၂မျိုးတွင် ယှဉ်ပြိုင်စေခဲ့သည်။ သို့သော်လည်း ဆုတံဆိပ် ဆွတ်ခူးနိုင်ခြင်း မရှိခဲ့ပေ။ဤအားကစားပွဲသည် နိုင်ငံ၏ အင်္ဂလိပ်အမည်ကို **Burma**မှ **Myanmar**အမည်ဖြင့် ပထမဆုံး ဝင်ရောက်ယှဉ်ပြိုင်သည့် ပြိုင်ပွဲဖြစ်သည်။IOC ကုဒ်ကိုလည်း **BIR**မှ **MYA**သို့ ပထမဆုံးပြောင်းလဲ အသုံးပြုခဲ့သည်။

## ​ပြေးခုန်ပစ် 
## ဂျူဒို 
## ကိုးကား 
*Official Olympic Reports

ကဏ္ဍ:မြန်မာနိုင်ငံအသင်း၏ နွေရာသီအိုလံပစ်ပြိုင်ပွဲ ဝင်ရောက်ယှဉ်ပြိုင်မှုများ
ကန်သာယာဆေးရုံ

**ကန်သာယာဆေးရုံ** သည် ရန်ကုန်တိုင်း၊ လှိုင်မြို့နယ်ရှိ နိုင်ငံတကာအဆင့်မီ  နှလုံးနှင့်ကျောက်ကပ်အထူးကုဆေးရုံဖြစ်သည်။

## တည်ဆောက်ဖြစ်ပုံ 
ရန်ကုန်တိုင်း၊ လှိုင်မြို့နယ်၊ ပြည်လမ်း၊ အမှတ် ၈၇ နေရာ၌ ၂၀၁၅ ခု၊ မေလတွင် စတင်ဆောက်လုပ်ပြီး ၈ ထပ်ခွဲ အဆောက်အဦဖြစ်သည်။ အဆောက်အဦနှင့် စက်ပစ္စည်းများ၏ တန်ဖိုးမှာ အမေရိကန်ဒေါ်လာ သန်း ၄၀၀ မှ ၇၀၀ အကြားရှိမည်ဟု ခန့်မှန်းကြသည်။ 

၂၀၁၇ ဒီဇင်ဘာ ၂၆ ရက်၌ ဆေးရုံဖွင့်ပွဲပြုလုပ်ရာ တပ်မတော်ကာကွယ်ရေးဦးစီးချုပ် ဗိုလ်ချုပ်မှူးကြီး မင်းအောင်လှိုင် တက်သည်။ မြန်မာ့စီးပွားရေးကော်ပိုရေးရှင်း၏ ငွေလုံးငွေရင်းစိုက်ထည့်မှု ပါဝင်သဖြင့် တက်ခြင်းတည်း။ ၎င်းကော်ပိုရေးရှင်းမှ အခြားတာဝန်ရှိသူများလည်း တက်သည်။ 

## ပြင်ပလင့်များ 
ကန်သာယာဆေးရုံ၏ တရားဝင်ဝက်ဘဆိုက် 

## ကိုးကား
တခချိဟိုလျှိုမြောင်

**တခချိဟိုလျှိုမြောင်** (高千穂峡) သည် မိယဇခိစီရင်စု၊ နိရှိအုဆုကိခရိုင်၊ တခချိဟိုမြို့၊ မိတအိတွင် တည်ရှိသည့် ဂိုကဆဲမြစ်တွင် ဖြစ်ပေါ်တည်ရှိနေသည့် လျှိုတစ်ခု ဖြစ်သည်။ ၎င်းကို သဘာဝအတိုင်း လှပစွာဖြစ်တည်နေသည့် ရှုခင်းတစ်ခုဖြစ်သည်။ မနအိရေတံခွန်၊ တမတရဲရေတံခွန်၊ အရရဂိရေတံခွန် စသည်တို့သည် အထူးထင်ရှားသည်။

## အနှစ်ချုပ်
## မနအိရေတံခွန်
မနအိရေတံခွန်သည် တခချိဟိုလျှိုမြောင်၏ အကျဉ်းပိုင်းသို့ စီးကျလျက်ရှိသည့် ရေတံခွန်တစ်ခု ဖြစ်သည်။ ၎င်းသည် ဂျပန်နိုင်ငံ၏ အကောင်းဆုံး ရေတံခွန် ၁၀၀ စာရင်းတွင် ပါဝင်သည်။ အိုနိုကိုရိုရေကန်၏ ရေများသည့် အောက်သို့စီးဆင်းလာကာ သဘာဝပန်းခြံတစ်ခု၏ ချောက်တစ်ခုထိပ်ဖျားမှ ရေများသည် ကျဆင်းလျက် မနအိရေတံခွန်ကို ဖြစ်ပေါ်လာသည်။

## ခရီးသွားလာမှု
## ပတ်လည်ရှိ နေရာများ
## ရုပ်ပုံများ

File:TakachihokyoWithManaiFalls.JPG|တခချိဟိုလျှိုမြောင်နှင့် မနအိရေတံခွန်ကို အတူတွေ့ရပုံ (၂၀၁၁ ခုနှစ် မေလ)
File:TakachihokyoPromenade.JPG|လျှိုမြောင်ဘေး လူသွားလမ်း (၂၀၁၅ ခုနှစ်၊ မေလ)
File:TakachihokyoSenninnobyobuRock.JPG|ဆန်းနင်းတောင်စောက်ကွေ့ကြော  (၂၀၁၁ ခုနှစ် မေလ)
File:TakachihokyoYaritobiBridge.JPG|ယရိတိုဘိတံတား (၂၀၁၅ ခုနှစ်၊ မေလ)
File:TakachihokyoKihachinoChikaraiwa.JPG|ကျောက်တုံးကြီးများ(၂၀၁၅ ခုနှစ်၊ မေလ)
File:TakachihokyoCongestionOfBoat.JPG|ခရီးသွားရာသီတွင် လှေအများဖြင့် စီးနင်းနေပုံ (၂၀၁၅ ခုနှစ်၊ မေလ)

## ပြင်ပလင့်များ
* 高千穂町観光協会オフィシャルサイト
* 国指定文化財 データベース （文化庁）

## ကိုးကား
ကဏ္ဍ:ဂျပန်နိုင်ငံရှိ လည်ပတ်စရာနေရာများ
အရှေ့တစ်ဝက်ဖွင့်အပြန့်သရ

**အရှေ့တစ်ဝက်ဖွင့်အပြန့်သရ** () သည် အပြောဘာသာစကားများစွာတွင် အသုံးပြုသော သရသံ အမျိုးအစားများထဲက ပုံစံတစ်ခုဖြစ်၍ နိုင်ငံတကာသဒ္ဒဗေဒအက္ခရာတွင် ဂရိအက္ခရာ အပ်စီလောန်အသေး (epsilon)  ဖြင့်ပြဆိုသည်။ 

မြန်မာဘာသာဖြင့် ဤ  ကို **အယ်** သရဟု ခေါ်ဆို၍ မြန်မာတို့၏ **အယ်**သရကို ထွက်ရှိရာ၌ အခြေခံသရ  ထက် လျှာသည် အောက်သို့အနည်းငယ်​ရောက်သည်။

## အင်္ဂါရပ်
*အရှေ့သရဟုဆိုရာ၌ လျှာသည် ခံတွင်း၏ အရှေ့ပိုင်း၌ တည်ရှိသည်။
*တစ်ဝက်ဖွင့်သရ ဆိုသည်မှာ လျှာ၏ နိမ့်မြင့်အနေအထားသည် အဖွင့်သရနှင့် တစ်ဝက်သရ၏ကြား တစ်ဝက်နေရာတွင်တည်ရှိသည်။
*အပြန့်သရများကို ထွက်ရှိရာတွင် နှုတ်ခမ်းကို ဖြန့်၍ ထွက်ရှိကြသည်။

## ကိုးကား
ကဏ္ဍ:အရှေ့သရများ
ကဏ္ဍ:အပြန့်သရများ
ကဏ္ဍ:တစ်ဝက်ဖွင့်သရများ
လျောင်စန်တောင် ဘုရားကျောင်း

**လျောင်စန်တောင်ဘုရားကျောင်း** () သည် ရန်ကုန်မြို့၊ လသာမြို့နယ်၊ အနော်ရထာလမ်းမပေါ်တွင် တည်ရှိသည့် ဗမာပြည်ဖွားတရုတ်များ၏ ကျောင်းတော်တစ်ခု ဖြစ်သည်။ ၎င်းကို ၁၈၇၇ ခုနှစ်တွင် ဖုဂိအန်ခေတ်ကာလက Tseng နှင့် Khoo clans အဖွဲ့ဝင်များက တည်ထောင်ခဲ့သည်။  ၎င်းကျောင်းတော်သည် ဆွေစဉ်မျိုးဆက်ဆုတောင်းဝတ်ပြုခြင်းအတွက် ရည်ရွယ်သည်။

## ကိုးကား
ကဏ္ဍ:မြန်မာနိုင်ငံရှိ လည်ပတ်စရာနေရာများ
အ.ထ.က (၁) - ကျောက်ဆည်

**အမှတ်(၁) အခြေခံပညာအထက်တန်းကျောင်း - ကျောက်ဆည်** သည် မန္တလေးတိုင်းဒေသကြီး၊ ကျောက်ဆည်မြို့တွင် တည်ရှိသည့် အစိုးရအထက်တန်းကျောင်းတစ်ခု ဖြစ်သည်။ ဤကျောင်းတွင် သူငယ်တန်းမှသည် အထက်တန်း ၁၀ တန်းအထိ ပညာများကို သင်ကြားပို့ချလျက်ရှိသည်။

## ကိုးကား
ကဏ္ဍ:မန္တလေးတိုင်းဒေသကြီးအတွင်းရှိ အထက်တန်းကျောင်းများ
သျှရီကာလီမယ်တော်ကျောင်းတော်

**သျှရီကာလီမယ်တော်ကျောင်းတော်** သည် မြန်မာနိုင်ငံ၊ ရန်ကုန်မြို့လယ်၊ အနော်ရထာလမ်းတွင် တည်ရှိသည့် ဟိန္ဒူကျောင်းတော်တစ်ခု ဖြစ်သည်။ ၎င်းကို ၁၈၇၁ ခုနှစ်တွင် ဗြိတိသျှအိန္ဒိယ၏ တစ်စိတ်တပိုင်းအနေဖြင့် တမီပြောင်းရွှေ့နေထိုင်သူများက ဆောက်လုပ်ခဲ့သည်။ ကျောင်းတော်သည် အရောင်းအသွေးစုံလင်သဖြင့် လူသိများသည်။ အထူးသဖြင့် ကျောင်းတော်၏ အမိုးရှိ များစွာသော ဟိန္ဒူဘုရားများ၏ ကျောက်ထွင်းရုပ်တုများသည် လူသိများသည်။ ကျောင်းတော်ကို ဒေသခံအိန္ဒိယလူမှုအဖွဲ့အစည်းက ထိန်းသိမ်းစောင့်ရှောက်လျက်ရှိသည်။

## ကိုးကား
ကဏ္ဍ:မြန်မာနိုင်ငံရှိ ဟိန္ဒူဘုရားကျောင်းများ
ဗြိတိသျှ နွေရာသီစံတော်ချိန်

**ဗြိတိသျှ နွေရာသီစံတော်ချိန်**() (**BST**)အား အသုံးပြုသောအချိန်တွင် ယူနိုက်တက် ကင်းဒမ်း၏ မြို့ပြအချိန်သည် မနက်ခင်း၌ နေရောင်အား တနာရီလျော့ရပြီး ညနေခင်း၌ တနာရီပိုရစေရန် ဂရင်းနစ်စံတော်ချိန်၏ ရှေ့သို့ တနာရီတိုးသွားသည်(ထို့အကျိုးသက်ရောက်မှုကြောင့် အချိန်ဇုန်အား UTC+00:00 မှ UTC+01:00 သို့ ပြောင်းလဲသွားစေသည်)။

BST ကို မတ်လနောက်ဆုံး တနင်္ဂနွေနေ့ 01:00 GMT တွင် စတင်ပြီး အောက်တိုဘာလ နောက်ဆုံး တနင်္ဂနွေနေ့ 01:00 GMT (02:00 BST) တွင် အဆုံးသတ်သည်။ နေ့အလင်းထိန်းသိမ်းသောအချိန် စတင်ခြင်းနှင့် အဆုံးသတ်ခြင်းကို ၁၉၉၅ ခုနှစ် အောက်တိုဘာလ ၂၂ ရက်တွင် ဥရောပသမဂ္ဂအတွင်းရှိ နိုင်ငံများ ကိုက်ညီခဲ့ကြပြီး ယူနိုက်တက်ကင်းဒမ်းမှ ဥရောပသမဂ္ဂမှ ထွက်လာသည့်အချိန်အထိ ထိန်းသိမ်းထားခဲ့သည်။ ဥပမာအားဖြင့် ဗြိတိသျှနွေရာသီစံတော်ချိန်နှင့် ဗဟိုဥရောပ နွေရာသီစံတော်ချိန်တို့ကို စတင်ခြင်းနှင့် အဆုံးသတ်ခြင်းကို တနင်္ဂနွေနေ့တစ်ခုတည်း၌ တိကျတူညီသောအချိန်(ဆိုလိုသည်မှာ 02:00 ဗဟိုဥရောပ စံတော်ချိန်၊ ၎င်းမှာ 01:00 ဂရင်းနစ်စံတော်ချိန်ဖြစ်သည်)တွင် ဆောင်ရွက်သည်။ ၁၉၇၂ ခုနှစ်မှ ၁၉၉၅ ခုနှစ်အကြားတွင် ဗြိတိသျှနွေရာသီစံတော်ချိန်ကို "အကယ်၍ မတ်လ ဒုတိယမြောက်စနေ့ပြီး နောက်နေ့သည် အီစတာနေ့ဖြစ်ပါက မတ်လ တတိယမြောက် စနေနေ့ပြီးနောက်နေ့မနက် ဂရင်းနစ်စံတော်ချိန် ၂ နာရီမှ စတင်ပြီး အောက်တိုဘာလ စတုတ္ထမြောက် စနေနေ့ပြီး နောက်နေ့မနက် ဂရင်းနစ်စံတော်ချိန် ၂ နာရီတွင် အဆုံးသတ်သည်"ဟု အဓိပ္ပာယ်ဖွင့်ဆိုကြသည်။ 

## ကိုးကား 
ကဏ္ဍ:အချိန်ဇုန်များ
၁၉၆၈ နွေရာသီ အိုလံပစ်ပြိုင်ပွဲဝင် မြန်မာနိုင်ငံအသင်း

မြန်မာနိုင်ငံအသင်းသည် **၁၉၆၈ နွေရာသီ အိုလံပစ်ပြိုင်ပွဲ**သို့ ဝင်ရောက်ယှဉ်ပြိုင်ခဲ့သည်။ ထိုပွဲသည် ၁၉၆၈ခုနှစ် အောက်တိုဘာလ ၁၂ရက်နေ့မှ ၂၇ရက်နေ့အထိ မက္ကဆီကိုနိုင်ငံ၊ မက္ကဆီကိုမြို့တွင် ကျင်းပခြင်းဖြစ်သည်။မြန်မာနိုင်ငံအိုလံပစ်ကော်မတီအနေဖြင့် အမျိုးသား ၄ဦးပါဝင်သော မြန်မာအားကစားအဖွဲ့ကိုစေလွှတ်ကာ အားကစားနည်း ၂မျိုးတွင် ယှဉ်ပြိုင်စေခဲ့သည်။ သို့သော်လည်း ဆုတံဆိပ် ဆွတ်ခူးနိုင်ခြင်း မရှိခဲ့ပေ။

## ​ပြေးခုန်ပစ် 
## လက်​ဝှေ့ 
## ကိုးကား 
*Official Olympic Reports

ကဏ္ဍ:မြန်မာနိုင်ငံအသင်း၏ နွေရာသီအိုလံပစ်ပြိုင်ပွဲ ဝင်ရောက်ယှဉ်ပြိုင်မှုများ
မင်းခင်းစုဖုရား

**သီရိသုရတနာဒေဝီ**ဘွဲ့ခံ မင်းခင်းမြို့စားစုဖုရားသည် ပဉ္စမသံဂါယနာတင် ဘဝရှင် မင်းတုန်းမင်းတရားကြီးနှင့် နှမတော် မကွေး (မြစ်ကွေး) မိဖုရားတို့က မြင်သည့် သမီးတော်ဖြစ်သည်။

မူလက လယ်ကိုင်းမြို့ကို စားရပြီး၊ ခမည်းတော်ဘုရားက ၁၈၆၁ ဧပြီလတွင် မင်းခင်းမြို့ကို လဲလှယ်အသုံးကံကျွေးပေးသည်။ ၁၈၆၈ခု ဖေဖော်ဝါရီလ ၆ရက်တွင် မိုင်းလုံးမင်းသမီးနှင့်အတူ သာယာဝတီမင်းလက်ထက် လှိုင်မင်းသမီ့းနည်း အခါတော်အတိုင်း နားထွင်းမင်္ဂလာဆင်ယင်စေသည်။ သီပေါမင်းနန်းတက်အပြီး၊ ၁၈၇၈ခု နိုဝင်ဘာလ ၁၈ရက်တွင် အခြားသော မင်းသမီးများနှင့်အတူ အနား ပတ္တမြား တစ်ရစ်စီ ရွှေဖလားဖြင့် သစ္စာတော်ရေတိုက်၍ သစ္စာတော်ပေးခံရသည်။

၁၈၈၃ခု ဖေဖော်ဝါရီလ ၂၂ ရက်တွင် ပထမသမီးတော် ထိပ်စုမြတ်ဖုရားကြီး ဒေါလကရဏခေါ်သော မြဧယင် ပုခက်တင်မင်္ဂလာ ဆင်ယင်သောအခါ မင်းခင်းစုဖုရားနှင့် မိုးမိတ်မင်းသမီးတို့က မင်္ဂလာထမင်းဦးဟင်းဦး ခွံ့ရသည်။

## ဘဝနေဝင်ချိန်
၁၈၈၃ခု ဧပြီလ ၂၂ ရက်တွင် မင်းခင်းစုဖုရားကို ငတုဆိုသူနှင့် မှားယွင်းသည်ဟုဆိုကာ အကျဉ်းချသည်။ ယင်းသည့် နောက်တစ်နေ့တွင် အသက်မှချမ်းသာပေးပြီး မိသားစုများနှင့်တကွ မာန်အောင်ရတနာ ဝါးခင်းကုန်းဘုရားသို့ ကျွန်သီးတော်အဖြစ် အလှူခံရသည်။ ကုန်းဘောင်ရာဇသွေးပါသူများကို ကျွန်အဖြစ် လှူရန်မသင့်ကြောင်း တံဆိပ်တော်ရ ဆရာတော်များ ရွှေနန်းတော်သို့ ကြွရောက်မိန့်တော်မူမှ ဧပြီ ၂၅ တွင် မယ်တော် မကွေးမိဖုရားနှင့် ခင်ပွန်း ဦးလှော်၊ သမီးငယ်တစ်၊ ညီမတော် ပြင်စည်မြို့စားစုဖုရားနှင့်တကွ မြို့ဝန်ပင်လယ်မြို့စားထံ အပ်ထားခံရသည်။

ငတုကို မိုးကောင်းမြို့သို့ စေလွှတ်ရာ မင်းကွန်းရွာအနီး ဧရာဝတီမြစ်အတွင်း မြို့ဝန် ပင်လယ်မြို့စားက ကွပ်မျက်၍ ရေသို့ချသည်။

၁၈၈၄ခု ဧပြီလ ၂၆ ရက်၊ ညနေ လေးချက်တီး (စက်နာရီ ညနေ ခြောက်နာရီ) အချိန်တွင် မင်းခင်းစုဖုရားကို ထောင်ဝင်းအတွင်း သုတ်သင်စီရင်သည်။

## စုဖုရားလတ်၏ အမျက်
မင်းခင်းစုဖုရား၏ မယ်တော် မကွေးမိဖုရားသည် စကြာဒေဝီ မိဖုရားခေါင်ကြီးနှင့် အဖေတူအမေကွဲ ညီအစ်မတော်ပြီး လောင်းရှည်မိဖုရားနှင့်လည်း ညီအစ်မ တစ်ဝမ်းကွဲတော်သဖြင့် အချင်းချင်း ရင်းရင်းနှီးနှီး ရှိကြလေသည်။ လောင်းရှည်မိဖုရား၏ သားတော် သီပေါမင်းသားနှင့် မင်းခင်းစုဖုရားတို့မှာလည်း သက်တူရွယ်တူများ ဖြစ်ကြ၏။ ၎င်း သားတော်နှင့် သမီးတော်တို့ကို အရွယ်ရောက်သောအခါ စုံမက်လက်ထပ်ပေးကြရန် ညီအစ်မတော်နှစ်ပါး ကတိကဝတ် ထားခဲ့ကြသည်ဟု ဆိုသည်။ နောင်အခါ ချစ်သဝန်ကြောင် စုဖုရားလတ် သိလေသဖြင့် မင်းခင်းစုဖုရားကို အမျက်တော်ရှလေသည်ဟူ၏။ မလိုရင်းစွဲရှိသူ စုဖုရားလတ်၏ အကြိုက်ဆောင်သူ နောက်လိုက်တို့က မင်းသမီးနှင့် ငတုအရေး ပုံကြီးချဲ့ ဖန်တီးခြင်းပင် ဖြစ်သည်။ (အိမ်ရှေ့မင့်းသမီးတော် မင်းပြင်မင်းသမီးကိုလည်း နောက်ပိုင်းတွင် ဤသို့ စွပ်စွဲခဲ့ဖူးသေးသည်။)

## ကျမ်းကိုး
* မောင်မောင်တင်၊ ဦး (အောက်တိုဘာ ၂၀၀၄)။ *ကုန်းဘောင်ဆက် မဟာရာဇဝင်တော်ကြီး* (**တ**)။ စတုတ္ထအကြိမ်။ ရန်ကုန်၊ တက္ကသိုလ်များ သမိုင်းသုတေသနဌာန၊ ရန်ကုန်တက္ကသိုလ်။

* သန်းဆွေ၊ မောင် (ထားဝယ်) (ဧပြီ ၁၉၉၈)။ *မင်းခင်းမင်းသမီးရှင်းတမ်း*။ ရနံ့သစ်မဂ္ဂဇင်း။

ကဏ္ဍ:ကုန်းဘောင်ခေတ် မင်းသမီးများ
ကဏ္ဍ:၁၈၈၄ ကွယ်လွန်သူများ
ကြင်းတော်ယန်ဗုဒ္ဓဘာသာဘုရားကျောင်း

**ကြင်းတော်ယန်ဗုဒ္ဓဘာသာဘုရားကျောင်း** () သည် မန္တလေးမြို့၊ ကမ်းနားလမ်းတွင် တည်ရှိသည့် မဟာယာနဗုဒ္ဓဘာသာကျောင်းတော်တစ်ခု ဖြစ်သည်။ ၎င်းကို ၂၀၁၄ ခုနှစ်၊ ဖေဖော်ဝါရီလ ၁၈ ရက်နေ့တွင် တရားဝင်ဖွင့်လှစ်ခဲ့သည်။ ကျောင်းတော်သည် ဧရာဝတီမြစ်နှင့် မျက်နှာချင်းဆိုင်ဖြစ်သည်။ တည်ဆောက်မှုများကို ၂၀၀၉ ခုနှစ်တွင် စတင်ခဲ့ပြီး ခန့်မှန်းကုန်ကျစရိတ်သည် မြန်မာကျပ်ငွေ ၄.၅ ဘီလီယံ ရှိခဲ့သည်။ ၎င်းကုန်ကျစရိတ်၏ ၂၀ ရာခိုင်နှုန်းကို Capital Diamond Star Group မှ ထောက်ပံ့ထားသည်။ ဤကျောင်းတော်သည် မြန်မာနိုင်ငံရှိ အကြီးဆုံးတရုတ်ကျောင်းတော်တစ်ခုလည်း ဖြစ်သည်။

## ကိုးကား
ကဏ္ဍ:မြန်မာနိုင်ငံရှိ ဗုဒ္ဓဘာသာကျောင်းများ
သန့်ရှင်းသောတြိနတိကသီဒြယ်

**သန့်ရှင်းသောတြိနတိကသီဒြယ်** () သည် ရန်ကုန်မြို့၊ လသာမြို့နယ်၊ ဗိုလ်ချုပ်အောင်ဆန်းလမ်းပေါ် (ဗိုလ်ချုပ်အောင်ဆန်းဈေးဘေးနား) တွင် တည်ရှိသည့် ချတ်ကျောင်းတော်တစ်ခု ဖြစ်သည်။

ဤကျောင်းတော်ကို မက်ဒရက်အခြေစိုက် ဗိသုကာပညာရှင်ဖြစ်သည့် Robert Chisholm က ဒီဇိုင်းရေးဆွဲခဲ့သည်။ နွေးထွေးစိုထိုင်းသည့် ရာသီဥတုအခြေအနေများနှင့် လိုက်လျောညီထွေဖြစ်အောင် ဤကျောင်းတော်ကို ဆောက်လုပ်ထားသည်။ . တည်ဆောက်မှုများကို ၁၈၈၆ ခုနှစ်တွင် စတ်ခဲ့သည်။ ကျောင်းတော်၏ အောက်ခံကျောက်ကို အိန္ဒိယမင်းသမီး Lord Dufferin က အုတ်မြစ်ချခဲ့သည်။ ၎င်းသည် ၁၈၉၄ ခုနှစ်တွင် ပြီးစီးခဲ့သည်။ ပိုက်ဆက်သွယ်မှုသည် ဒုတိယကမ္ဘာစစ်အတွင်းက ပျက်စီးသွားခဲ့ရသည်။ ၎င်းကို ပြန်လည်ပြင်ဆင်မှုများ လုပ်ဆောင်မှုမရှိခဲ့ဘဲ လျှပ်စစ်အစားထိုးပြင်ဆင်မှုများ လုပ်ဆောင်ခဲ့သသည်။ ၂၀၀၃ ခုနှစ်တွင် မှန်စီရွှေချပြတင်းပေါက်များကို ပြင်ဆင်ခဲ့သည်။ ဤကျောင်းတော်သည် ရန်ကုန်၏ အမွေအနှစ်စာရင်းတွင် ပါဝင်သည်။  ဤကျောင်းတော်သည် ယခင်က သာသနာပြုကျောင်းတော်တစ်ခု ဖြစ်သည့် အ.ထ.က (၁) - ပန်းဘဲတန်း (ယခင်  - စိန့်မေရီကျောင်း) ဘေးတွင် တည်ရှိသည်။

လက်ရှိ ကျောင်းတိုက်ကို အုပ်ချုပ်နေသူမှာ Very Rev'd Reginald Bennett ဖြစ်သည်။ Very Rev'd Reginald Bennett သည် ရန်ကုန်မြို့၊ အင်းလျားလမ်း၊ အမှတ် ၁၀၄ ရှိ ဟိုလီခရော့ကောလိပ်၏ ကျောင်းဆရာတစ်ဦးလည်းဖြစ်သည်။ ဗြိတိသျှအုပ်စိုးနေစဉ်ကာလအတွင်း ဤကျောင်းတော်သည် ဗြိတိသျှစစ်တပ်နှင့် သမိုင်းကြောင်းအရ ခိုင်မြဲသည့် ပတ်သက်မှု ရှိခဲ့သည်။ ငယ်ရွယ်သည့်စစ်သားများအား အမှတ်တရအနေဖြင့် နံရံများတွင် ဂီတအမှတ်အသားများစွာ ရှိသည်။ သို့သော်လည်း ပတ်ဝန်းကျင်တွင် ဥယျဉ်များရှိသော်လည်း မြေမြှုပ်သင်္ဂြိုဟ်ခြင်းမျိုး မရှိပေ။

## အဆောက်အဦနှင့် အမှတ်တရများ
ဤကျောင်းတော်ကို နီညိုရောင်အုတ်များဖြင့် ပြုလုပ်ထားသည်။ ၎င်းကို W.H. Jackson သည် အင်္ဂလိပ်သာသာနာပြုကျောင်းတစ်ခုအဖြစ် စတင်ခဲ့ပြီး မျက်မမြင်ကလေးငယ်အများအတွက် ကျောင်းအဖြစ် ၁၉၁၇ ခုနှစ်မှ သေဆုံးချိန် ၁၉၃၁ အထိ လုပ်ဆောင်ခဲ့သည်။

## ကိုးကား
ကဏ္ဍ:ရန်ကုန်မြို့ရှိ အဆောက်အအုံများ
ကဏ္ဍ:ရန်ကုန်မြို့ရှိ ရှေးဟောင်းအမွေအနှစ် အဆောက်အအုံများ
အ.ထ.က (၁) - မိတ္ထီလာ

**အမှတ် (၁) အခြေခံပညာအထက်တန်းကျောင်း - မိတ္ထီလာ** သည် မိတ္ထီလာမြို့တွင် တည်ရှိသည့် အစိုးရအထက်တန်းကျောင်းတစ်ခု ဖြစ်သည်။ မိတ္ထီလာကန်၏ ကန်ဘေးတွင် တည်ရှိသည်။

## ကိုးကား
ကဏ္ဍ:မန္တလေးတိုင်းဒေသကြီးအတွင်းရှိ အထက်တန်းကျောင်းများ
ပြင်စည်စုဖုရား

**သုပဘာဝတီ**ဘွဲ့ခံ ပြင်စည်မြို့စားစုဖုရားသည် မန္တလေးမြို့တည်နန်းတည် ဘဝရှင် မင်းတုန်းမင်းတရားကြီးနှင့် နှမတော် မကွေး (မြစ်ကွေး) မိဖုရားတို့တွင် မြင်သည့် သမီးတော်ဖြစ်သည်။

၁၈၆၁ ခုနှစ်တွင် မန္တလေးရွှေနန်းထက်၌ ဖွားမြင်သည်။ မူလက တောင်တွင်းချောင်မြို့ကို စားရပြီး၊ နောင် မြင်ကွန်း မြင်းခုံတိုင် အရေးအခင်းအတွင်း ပြင်စည်မင်းသား သတိုးမင်းရဲ ကံကုန်သောအခါ ပြင်စည်မြို့ကို လဲလှယ်စားရသည်။

အစ်မတော် မင်းခင်းစုဖုရား လုပ်ကြံစွပ်စွဲခံရပြီး နောက်တစ်နေ့၊ ၁၈၈၃ခု ဧပြီလ ၂၃ ရက်၌ မယ်တော်နှင့်တကွ မာန်အောင်ရတနာ ဝါးခင်းကုန်းဘုရားသို့ ကျွန်သီးတော်အဖြစ် အလှူခံရပြီး၊ ထိုမှတစ်ဖန် ဧပြီ ၂၅တွင် မြို့ဝန်ပင်လယ်မြို့စားထံ အပ်ထားခံရသည်မှာ ၁၈၈၅ခု သီပေါမင်း ပါတော်မူသည်အထိ ဖြစ်သည်။

အင်္ဂလိပ်ခေတ်တွင် ဒုတိယတန်းဝင် မင်းသမီးအဖြစ် သတ်မှတ်ခံရပြီး ၁၈၈၆ခု မတ်လ ၂၁ရက်မှ စတင်ကာ ပင်စင်လစာ ၁၀၀ ကျပ်နှင့် အိမ်လခ ၆၀ ကျပ် ရရှိခံစားရသည်။

ဦးဖေဆိုသူနှင့် အိမ်ထောင်ကျကာ ပြင်စည်သမီးတော်ကြီး၊ ပြင်စည်သမီးတော်လတ်၊ ပြင်စည်ကိုယ်တော်လေး (ငယ်ကလွန်) တို့ကို ဖွားမြင်သည်။ အင်္ဂလိပ်အစိုးရက သမီးတော်နှစ်ပါးအတွက် ပညာသင်စရိတ် ၁၅ ရူပီးကျစီ ထောက်ပံ့ပေးသည်။

၁၉၁၅ခု မေလ ၁၈ရက်၊ သက်တော် ၅၄နှစ် အရွယ်တွင် အနိစ္စရောက်ပြီး၊ မန္တလေး ဆွေတော်မျိုးတော်များ သင်္ချိုင်းအတွင်း မြှုပ်နှံသင်္ဂြိုဟ်ထားသည်။

## ကျမ်းကိုး
* မောင်မောင်တင်၊ ဦး (အောက်တိုဘာ ၂၀၀၄)။ *ကုန်းဘောင်ဆက် မဟာရာဇဝင်တော်ကြီး* (**တ**)။ စတုတ္ထအကြိမ်။ ရန်ကုန်၊ တက္ကသိုလ်များ သမိုင်းသုတေသနဌာန၊ ရန်ကုန်တက္ကသိုလ်။
* သန်းဆွေ၊ မောင် (ထားဝယ်)။ *ကုန်းဘောင်ရှင်းတမ်း*။ နှာ ၁၈၇–၁၉၃။

ကဏ္ဍ:ကုန်းဘောင်ခေတ် မင်းသမီးများ
ကဏ္ဍ:၁၈၆၁ မွေးဖွားသူများ
ကဏ္ဍ:၁၉၁၅ ကွယ်လွန်သူများ
ပြောက်ကျားစစ်ဆင်ရေး

**ပြောက်ကျားစစ်ဆင်ရေး** () ဆိုသည်မှာ ပုံမှန်မဟုတ်သော စစ်တိုက်ခြင်း တစ်မျိုးဖြစ်ပြီး နိုင်ငံ၏ စစ်တပ်မဟုတ်သော လက်နက်ကိုင်တပ်ဖွဲ့များ၊ လက်နက်ကိုင်ထားသော အရပ်သားများ သို့မဟုတ် အမြဲတမ်းစစ်မှုထမ်း မဟုတ်သောသူများ အစရှိသည်တို့ ပါဝင်သည့် တိုက်ခိုက်ရေးသမားများ ပါဝင်သော အစုငယ်ကလေးများသည် စစ်ရေးဗျူဟာများ ဖြစ်သော ခြုံခိုတိုက်ခိုက်ခြင်း၊ အဖျက်အမှောင့် ပြုလုပ်ခြင်း၊ ဝင်ရောက်စီးနင်းခြင်း၊ ထောက်ပို့များကို ကြားဖြတ်တိုက်ခိုက်ခြင်း၊ ပစ်ပြီးပြေးခြင်း နှင့် ရွေ့လျားတိုက်ခိုက်ခြင်းတို့ကို အသုံးပြု၍ ကြီးမားပြီး ရွှေ့ပြောင်းရန် မလွယ်သော ပုံမှန်စစ်တပ်ကို တိုက်ခိုက်ခြင်းပင် ဖြစ်သည်။

"Guerrilla warfare" ဟူသောဝေါဟာရကို ၁၉ ရာစု၌ ကျွန်းဆွယ်စစ်ပွဲ နှင့် ပတ်သက်၍   စတင်  အသုံးပြုခဲ့သော်လည်း ပြောက်ကျားစစ်ဆင်ရေး၏ နည်းဗျူဟာနည်းစနစ်များကို ရှေးယခင်ကပင် အသုံးပြုလျက်ရှိသည်။ ဘီစီ ၆ ရာစုတွင် ဆွန်ဇူး ၏ စစ်သေနကဗျူဟာကျမ်း စာအုပ်တွင် ပြောက်ကျားနည်းဗျူဟာများကို အသုံးပြုမှုအကြောင်းကို ဖော်ထုတ်ရေးသားခဲ့သည်။ အေဒီ ၃ ရာစုရောမ ဗိုလ်ချုပ်ကြီး ကွင်းတပ်စ် ဖေးဘီးယပ်စ် မက်စီမတ်စ် ဗာရူကိုးဆပ်သည် ပြောက်ကျားစစ်ဆင်ရေး နည်းဗျူဟာများစွာကို တီထွင်ခဲ့သည်။ ပြောက်ကျားစစ်ဆင်ရေးကို သမိုင်းတစ်လျှောက်တွင် အဖွဲ့အမျိုးမျိုးက အသုံးပြုခဲ့ပြီး တော်လှန်ရေးလှုပ်ရှားမှုများနှင့် ကျူးကျော်သည့် သို့မဟုတ် နယ်မြေ သိမ်းဆည်းထားသည့် စစ်တပ်များကို ဆန့်ကျင်ရာတွင် အသုံးပြုခဲ့ခြင်းကြောင့် ရေပန်းစားခဲ့သည်။

ပြောက်ကျားနည်းဗျူဟာများသည် ရန်သူစစ်တပ်များနှင့် ထိပ်တိုက်ဆုံတွေ့မှုကို ရှောင်ရှားရန် အာရုံစိုက်လေ့ရှိသည်။ တိုက်ပွဲငယ်များစွာကို တိုက်ခိုက်ခြင်းဖြင့် ရန်သူအား ခြေကုန်လက်ပန်းကျစေပြီး သူတို့အား ဆုတ်ခွာရန် ဖိအားပေးခြင်း ဖြစ်သည်။ ပြောက်ကျားအုပ်စုများသည် များသောအားဖြင့် လက်နက်ကိုင်တော်လှန်ရေးတွင် ပါဝင်ခြင်းမရှိသော်လည်း ပြောက်ကျားအုပ်စု၏ ကြိုးပမ်းမှုများကို စာနာထောက်ထားသော ဒေသခံပြည်သူလူထု သို့မဟုတ် နိုင်ငံရပ်ခြားမှ ထောက်ခံသူများ၏ ထောက်ပံ့ပို့ဆောင်ရေးနှင့် နိုင်ငံရေးအထောက်အပံ့များပေါ်တွင် များစွာ မှီခိုလျက် ရှိသည်။

ကဏ္ဍ:အမျိုးအစားအလိုက် စစ်မက်
ကဘော်ပြတ်ရွေ့ကြော

**ကဘော်ပြတ်ရွေ့ကြော** သည် မြန်မာနိုင်ငံတွင် တည်ရှိသည့် ပြတ်ရွေ့ကြောတစ်ခု ဖြစ်သည်။ ၎င်းပြတ်ရွေ့ကြောသည် ၁၇၆၂ ခုနှစ် ရခိုင်ငလျင်ကို ဖြစ်ပေါ်စေခဲ့သည်။

## တည်နေရာ
ကဘော်ပြတ်ရွေ့ကြောသည် အိန္ဒိယ - မြန်မာ နယ်နိမိတ်နှင့်အပြိုင်တည်ရှိကာ မိဇိုရမ်ပြည်နယ်အနီးတွင် တည်ရှိသည်။ မြန်မာနိုင်ငံအလယ်ပိုင်း ရခိုင်တောင်တန်းများ၏ အလယ်ပိုင်းတွင် တည်ရှိသည့် တောင်များ၏ အောက်ခြေ မြေပြန့်ဒေသတွင် ဤပြတ်ရွေ့ကြော တည်ရှိသည်။ ၎င်းသည် တောင်ဘက်သို့ ၃၀၀ ကီလိုမီတာခန့် ဖြစ်တည်လျက်ရှိသည်။

## ကိုးကား
ကဏ္ဍ:မြန်မာနိုင်ငံ၏ ဘူမိဗေဒ
ကဏ္ဍ:မြန်မာနိုင်ငံတွင် ဖြစ်ပွားသော ငလျင်များ
ကချင်ပြည်နယ် ယဉ်ကျေးမှုပြတိုက်

**ကချင်ပြည်နယ် ယဉ်ကျေးမှုပြတိုက်** သည် ကချင်ရိုးရာ ဝတ်စုံများ၊ ရက်ကန်းစင်များနှင့် ယက္ကန်းများ၊ ရတနာနှင့် ငွေထည်များ၊ မီးဖိုချောင်သုံးပစ္စည်းများ၊ ဂီတတူရိယာများ၊ လက်နက်များနှင့် ကချင်လူမျိုးများ၏ အိမ်ပုံစံများ စသည်တို့ကို ပြသထားသည့် ပြတိုက်တစ်ခု ဖြစ်သည်။ ၎င်းသည် ကချင်ပြည်နယ်၊ မြစ်ကြီးနားမြို့၊ အောင်ဆန်းလမ်းနှင့်သခင်နတ်ဖေလမ်းကြား၊ အမှတ် - ၃ တွင် တည်ရှိသည်။

၁၉၉၄ ခုနှစ်၊ နိုဝင်ဘာလ ၆ ရက်နေ့တွင် စတင်ဖွင့်လှစ်ခဲ့သည်။ ဝင်ကြေးသည် အမေရိကန်ဒေါ်လာ ၂ ဒေါ်လာ ကျသင့်သည်။ ဖွင့်ချိန်မှာ မနက် ၁၀ နာရီမှ ညနေ ၃နာရီ ၃၀ မိနစ် အထိ (အင်္ဂါနေ့မှ တနင်္ဂနွေနေ့အထိ) ဖြစ်သည်။

## ကိုးကား
ကဏ္ဍ:မြန်မာနိုင်ငံရှိ ပြတိုက်များ
၁၉၆၄ နွေရာသီ အိုလံပစ်ပြိုင်ပွဲဝင် မြန်မာနိုင်ငံအသင်း

မြန်မာနိုင်ငံအသင်းသည် **၁၉၆၄ နွေရာသီ အိုလံပစ်ပြိုင်ပွဲ**သို့ ဝင်ရောက်ယှဉ်ပြိုင်ခဲ့သည်။ ထိုပွဲသည် ၁၉၆၄ခုနှစ် အောက်တိုဘာလ ၁၀ရက်နေ့မှ ၂၄ရက်နေ့အထိ ဂျပန်နိုင်ငံ၊ တိုကျိုမြို့တွင် ကျင်းပခြင်းဖြစ်သည်။မြန်မာနိုင်ငံအိုလံပစ်ကော်မတီအနေဖြင့် အမျိုးသား ၁၁ဦးပါဝင်သော မြန်မာအားကစားအဖွဲ့ကိုစေလွှတ်ကာ အားကစားနည်း ၅မျိုးတွင် ယှဉ်ပြိုင်စေခဲ့သည်။သို့သော်လည်း ဆုတံဆိပ် ဆွတ်ခူးနိုင်ခြင်း မရှိခဲ့ပေ။

## ​ပြေးခုန်ပစ် 
## လက်​ဝှေ့ 
## ​သေနတ်ပစ် 
## ​ရေကူး 
## အ​လေးမ 
## ကိုးကား 
ကဏ္ဍ:မြန်မာနိုင်ငံအသင်း၏ နွေရာသီအိုလံပစ်ပြိုင်ပွဲ ဝင်ရောက်ယှဉ်ပြိုင်မှုများ
တောမရွာ၊ မင်းကင်းမြို့နယ်

**တောမရွာ** သည် မြန်မာနိုင်ငံအနောက်ပိုင်း၊ စစ်ကိုင်းတိုင်းဒေသကြီး၊ ကလေးခရိုင်၊ မင်းကင်းမြို့တွင် တည်ရှိသည့် ရွာတစ်ရွာဖြစ်သည်။

## ပြင်ပလင့်များ
*Maplandia World Gazetteer

## ကိုးကား
ကဏ္ဍ:မင်းကင်းမြို့နယ်ရှိ ရွာများ
ယောရိုးဥယျာဉ်

**ယောရိုးဥယျာဉ်** (養老公園、ようろうこうえん）သည် ဂိဖုစီရင်စု၊ ယောရိုးမြို့နယ်၊ ယောရိုးမြို့တွင် တည်ရှိသည့် ဥယျာဉ်တစ်ခု ဖြစ်သည်။ ၎င်းကို ဂိဖုစီရင်စုမြို့နယ်ဥယျာဉ်ဟုလည်း ခေါ်သည်။ ယောရိုးတောင်၏ ယောရိုးရေတံခွန်မှ စတင်ကာ တောင်ခြေအထိ အရှေ့၊ အရှေ့မြောက်ဘက်သို့ ကျယ်ပြန့်သွားကာ တည်ရှိသည်။ ၁၈၈၀ ခုနှစ် (明治13年） တွင် ဥယျာဉ်ကို ဖွင့်လှစ်ခဲ့သည်။ ဧရိယာ ၇၈.၅ ဟက်တာ ကျယ်ဝန်းသည်။

## နှစ်အလိုက်မှတ်တမ်းများ
### ယောရိုးသမိုင်းကြောင်း
## ဖွဲ့စည်းမှု
## ရုပ်ပုံများ

Yoro Park grass square ac (1).jpg|ရှိဘဖုရင်ပြင်
Yoro Falls (2017-11-21 s3).jpg|မနအိရေတံခွန်
Yorojinja.jpg|မနအိကျောင်းတော်
Yourouji.JPG|養老寺
Yoro Senzairou ryokan ac (1).jpg|千歳楼

## ကိုးကား
ကဏ္ဍ:ဂျပန်နိုင်ငံရှိ လည်ပတ်စရာနေရာများ
၁၉၆၀ နွေရာသီ အိုလံပစ်ပြိုင်ပွဲဝင် မြန်မာနိုင်ငံအသင်း

မြန်မာနိုင်ငံအသင်းသည် **၁၉၆၀ နွေရာသီ အိုလံပစ်ပြိုင်ပွဲ**သို့ ဝင်ရောက်ယှဉ်ပြိုင်ခဲ့သည်။ ထိုပွဲသည် ၁၉၆၀ပြည့်နှစ် ဩဂုတ်လ ၂၅ရက်နေ့မှ စက်တင်ဘာလ ၁၁ရက်နေ့အထိ အီတလီနိုင်ငံ၊ ရောမမြို့တွင် ကျင်းပခြင်းဖြစ်သည်။မြန်မာနိုင်ငံအိုလံပစ်ကော်မတီအနေဖြင့် ကစားသမား ၁၀ဦးပါဝင်သော မြန်မာအားကစားအဖွဲ့ကိုစေလွှတ်ကာ အားကစားနည်း ၅မျိုးတွင် ယှဉ်ပြိုင်စေခဲ့သည်။ သို့သော်လည်း ဆုတံဆိပ် ဆွတ်ခူးနိုင်ခြင်း မရှိခဲ့ပေ။

## ​ပြေးခုန်ပစ်
## လက်​ဝှေ့ 
## ရွက်​လှေ 
## ​ရေကူး 
## အ​လေးမ 
## ကိုးကား 
*Official Olympic Reports

ကဏ္ဍ:မြန်မာနိုင်ငံအသင်း၏ နွေရာသီအိုလံပစ်ပြိုင်ပွဲ ဝင်ရောက်ယှဉ်ပြိုင်မှုများ
ယောရိုးနတ်နန်း

**ယောရိုးနတ်နန်း** (養老神社、ようろうじんじゃ）သည် ဂိဖုခရိုင်၊ ယောရိုးမြို့နယ်၊ ယောရိုးမြို့တွင် တည်ရှိသည့် ဗိမာန်ကျောင်းတော်တစ်ခု ဖြစ်သည်။ ၎င်းတည်ရှိရာနေရာတွင် အလှဆုံးရေတံခွန် ၁၀၀ စာရင်းဝင်သည့် မနအိရေတံခွန် ရှိသည်။

## နတ်များ
*ခုခုရိဟိမဲနတ် (菊理媛神)
*ဆုဂဝရနတ် (菅原道真)
*ဂန်းရှောဧကရာဇ်(元正天皇)
*ရှောမုဧကရာဇ် (聖武天皇)
*နေနတ်သမီး (天照大神)

## သမိုင်းကြောင်း
နတ်နန်းအား တည်ဆောက်ခဲ့သည့်အချိန်ကိုမူ မသိရှိရပေ။ ဤနတ်န်းသည် ယောရိုတခအိုသမိုင်းကြောင်းနှင့် ဆက်စပ်မှုရှိသည်ဟု ဆိုကြသည်။ နာရခေတ်ကာလ၊ ယောရိုးနှစ်ကာလများက တည်ဆောက်ခဲ့သည်ဟု ယူဆကြသည်။ မိနိုခုနိရှင်းမဲရေးသားထားသည့် စာအုပ်တွင် ၎င်းကို ဟဲအန်းခေတ်က ဆောက်လုပ်ခဲ့ကာ ယောရိုးနတ်မင်းကြီးအဖြစ် ဖော်ပြထားသည်။

## ကိုးကား
ကဏ္ဍ:ဂျပန်နိုင်ငံရှိ လည်ပတ်စရာနေရာများ
အမျိုးသားညီညွတ်ရေး အတိုင်ပင်ခံကောင်စီ

**အမျိုးသားညီညွတ်ရေးအတိုင်ပင်ခံကောင်စီ** (အင်္ဂလိပ်: National Unity Consultative Council, NUCC) ကို ၂၀၂၁ ခုနှစ်၊ မတ်လ ၈ ရက်နေ့တွင် စတင်ဖွဲ့စည်းခဲ့သည်။  မတ်လ ၃၁ ရက်နေ့တွင် ဖက်ဒရယ်ဒီမိုကရေစီပဋိညာဉ်ကို အတည်ပြုခဲ့ပြီး မေလ ၂၄ ရက်နေ့မှစ၍ ယင်းပဋိညာဉ်ကို ပြန်လည်သုံးသပ်လျက်ရှိသည်။ ၂၀၂၂ ခုနှစ်၊ ဇန်နဝါရီလ ၂၇ ရက်နေ့မှ ၂၉ ရက်နေ့အထိ ပြည်သူ့ညီလာခံကျင်းပ၍ သုံးသပ်ထားသော ပဋိညာဉ်ကို အတည်ပြုခဲ့သည်။

## ပါဝင်ဖွဲ့စည်းမှု 
အမျိုးသားညီညွတ်ရေးအတိုင်ပင်ခံကောင်စီတွင် အောက်ပါအဖွဲ့အစည်းများနှင့် ပုဂ္ဂိုလ်များ ပါဝင်သည်-

* ပြည်ထောင်စုလွှတ်တော်ကိုယ်စားပြုကော်မတီ (CRPH) အပါအဝင် ရွေးကောက်ခံလွှတ်တော်ကိုယ်စားလှယ်များ
* နိုင်ငံရေးပါတီများ
* ဖက်ဒရယ်ယူနစ်များ၊ လူမျိုးအလိုက်အတိုင်ပင်ခံကောင်စီများ
* တိုင်းရင်းသားလက်နက်ကိုင်အဖွဲ့အစည်းများ (KNU, KNPP, ABSDF အပါအဝင် ရှစ်ဖွဲ့)
* သပိတ်ကော်မတီများ
* CDM လှုပ်ရှားမှုတွင် ပါဝင်သူများ
* အရပ်ဘက်အဖွဲ့အစည်းများ (အမျိုးသမီး၊ လူငယ်အဖွဲ့အစည်းများ)

NUCC တွင် စုစုပေါင်း အဖွဲ့အစည်းပေါင်း ၃၃ ဖွဲ့မှ လူပုဂ္ဂိုလ်များ ပါဝင်သည်။

## အဖွဲ့ဝင်များ 
၂၀၂၅ ခုနှစ်၊ မေ ၄ ရက်တွင် ထုတ်ပြန်ကြေညာထားသော အမျိုးသားညီညွတ်ရေးအတိုင်ပင်ခံကောင်စီ၏ အဖွဲ့ဝင် အဖွဲ့အစည်းများနှင့် ကောင်စီဝင် ကိုယ်စားလှယ်များ အမည်စာရင်းများမှာ - 

## အဓိက ဖြစ်ရပ်များ 
၂၀၂၅ ခုနှစ်၊ ဩဂုတ် (၂၂) ရက်နေ့တွင် အမျိုးသားညီညွတ်ရေးအတိုင်ပင်ခံကောင်စီက အာဏာရှင်စနစ်ချုပ်ငြိမ်းရေး နှင့် ဖက်ဒရယ် ဒီမိုကရေစီ ပြည်ထောင်စု တည်ဆောက်ရေးဆိုင်ရာ အမျိုးသားညီညွတ်ရေး အတိုင်ပင်ခံကောင်စီ၏ နိုင်ငံရေး ရပ်တည်ချက် (၁၀) ချက်နှင့် အခြေခံမူ (၈) ချက်ကို ထုတ်ပြန်ခဲ့သည်။ 

၂၀၂၅ ခုနှစ်၊ နိုဝင်ဘာလ ၁၇ ရက်နေ့တွင် အဖွဲ့ဝင်များဖြစ်သော ကေအန်ယူနှင့် ကေအန်ပီပီတို့သည် ပါဝင်မှုကို ယာယီရပ်ဆိုင်းကြောင်း ကောင်စီထံ စာပို့ခဲ့သည်။

ပြည်ထောင်စုလွှတ်တော် ကိုယ်စားပြုကော်မတီ (CRPH)သည်လည်း ၂၀၂၅ ခုနှစ်၊ အောက်တိုဘာလဝန်းကျင်မှ စတင်ကာ NUCC ၏ တရားဝင်အစည်းအဝေးများတွင် ပါဝင်မှုကို ယာယီရပ်နားထားကြောင်း ၂၀၂၆ ခုနှစ်၊ ဇန်နဝါရီလတွင် ထုတ်ဖော်ပြောကြားခဲ့သည်။

## ဖတ်ရှုရန် 
* ဖက်ဒရယ်ဒီမိုကရေစီပြည်ထောင်စုပေါ်ထွန်းရေး ဦးဆောင်ကောင်စီ

## ကိုးကား 
ကဏ္ဍ:၂၀၂၁ နောက်ပိုင်း ဖွဲ့စည်းသည့် တော်လှန်ရေးဆိုင်ရာ အဖွဲ့များ
ကဏ္ဍ:၂၀၂၁ ခုနှစ်တွင် မြန်မာနိုင်ငံ၌ တည်ထောင်ဖွဲ့စည်းမှုများ